5

Mary : Lai schular mumma ! Ussa ha ella lu gleiti finiu.

Louise : Ella vegn aunc a cantar in suplement.

Mary : E tgei eisi sch’ella survegn memia pauc applaus ?

Louise : Jeu enconuschel ella. Ella dat aunc in suplement. (el telefon) Miss Ellerbe,
    Vus saveis scriver, ch’ jeu porschi a mes hosps in bi suentermiezdi da
    divertiment. E mia feglia, Miss Mary Lou Simmons gida mei. (a Mary,
    muossa sin siu vestgiu) Co dias ti a quella colur ?

Mary : Rosa…han quels en stizun detg.

Louise : Miss Mary Lou Simmons vesa o aschi delizius en siu vestgiu rosa cun ina
    tschenta en colur da smaragd. Jeu less, che Vus savesses veser ella, Miss
    Ellerbe.

Mary : Mumma…..mumma…..Ella ha gleiti finiu. E nua ei quella buoba?

Louise : (a Mary) Tut ei semtgau. En quei mument ch’ella cala da cantar arvin nus
     las portas dalla stanza da magliar ed entschuvin a survir dabeiber. ( El
     telefon) La sala, il zulèr e tut las stanzas che vegnan duvradas ein
     decoradas cun bellezia girlandas. Giebein, Girlandas. Miss Ellerbe, quei
     dad oz ei nossa emprema raspada envidada dapi onns…. Daco aschi ina
     liunga pausa ?
     Quei ha ses motivs…denton less jeu buca che quei vegn scret ella gasetta.
     Tgi ha buca ses quitaus ?! La gliesta dils hosps ? Oh gie.

Mary : Mumma ! Neu ussa zacu!

Louise : Miss Elerbe, jeu telefoneschel pli tard a Vus. Ussa stueis Vus perstgisar
    mei. (penda si il telefon)

Mary: Mrs. Chaplin ei gest vegnida en.

Louise : (arranschescha fluras silla meisa dil telefon) Mrs. Eugene Chaplin. Siu tat ei
     staus battasenda cul Buffalo Bill.

Mary : Ussa sai jeu daco ch’ella porta asch’ ina capiala.

Louise : (sin via d’extrar dalla stanza) Mary, ti stos esser hoflia cun la Mrs. Chaplin.
    Ella ha in fegl en tia vegliadetgna.

Mary : Tgei mida quei vida igl aug Elwood ?

Loise :Mary, buc emblida ! Nus vein fatg giu da buca tschintschar sur da quei oz
suentermiezdi. L’idea dall’entira caussa ei da lanschar tei! Entras quellas
femnas veglias vegnin nus tier contacts ellas gruppas giuvnas dalla respada.

S-MARY 1-1_Miu bien amitg Harvey


6

Mary : La sera savein nus buca ver cheu enzatgi…. Ed umens vegnan mo la sera.
Ed era quei suentermiezdi dad oz ei mo staus pusseivels, perquei ch’igl aug
Elwood ei ius cun ses collegas el local da pumpiers a dar Rummy.
 Dieus seigi ludaus, pil local da pumpiers.

Louise : Jeu sai – lu ston quels giuvens envidar en nus tier els !
Oh dieus Mary ! Ti has aschi bia da porscher! Ei interessescha buca mei
tgei che tschels dian. Ina femna giuvna ei semplamein zatgei gnoc. Ti stos
gie mo emprender d’enconuscher in. Dapli drovi buc.

Mary: E lu vegn la glieud a dir : Quei ei Mary Lou… e siu aug ei Elwood P. Down, il
pli grond spinner dil marcau. Elwood P. Down e siu amitg…..

Louise : (metta il maun sin buca ad ella) Tgei vein nus fatg giu ?

Mary : (suspira) Ei gie bien. Neu, lein ir en sala da magliar.

Louise : Cu ils commembers vegnan en e ti fas tiu plaid da beinvegni, tschontschas
  da tia tatta…buc emblida (muossa sil maletg)

Mary: Gie, e lu menziuneschel aunc miu aug Elwood e ditgel in per plaids sur da siu
bien amitg Harvey. Huora Harvey!

(Quei num para electrisonta sin Louise. Spert siarra ella igl esch)

Louise : Super Mary ! Che gie mintgin o cheu audi quei num ! Ti has empermess da
    buca dir quei num….. ed uss has tuttina fatg ei!

Mary: Jeu stun mal, mumma – denton, co sas ti saver ch’igl aug Elwood vegn buca
cheu sperasvi e presenta a tuts siu amitg Harvey? (va tiel cheminé)

Louise : Quei ei buca bi da tei Mary. Elwood ei miu pli grond quitau. Era sche la
    glieud quetta el in curios, eis el aunc adina miu frar. Denton oz
    suentermiezdi vegn el buc.

Mary : Eis ti segira ?

Louise : 100 procent !

Mary : Oh, mumma. Daco savein nus buca viver normal sco autra glieud è ?

Louise : Stoss jeu puspei far endamen quei a ti ? Elwood viva buca cun nus – nus
    vivin cun el.

Mary : Cun el e cun Harvey. Ha la tatta insumma saviu nuot da Harvey ?

Louise : Quei hai jeu schon sedumandau bia ga. Ed aunc sch’ella havess saviu ei,
  detg ha ella mai zatgei.

Mary : E daco ha ella schau artar Elwood l’entira facultad?

S-MARY 1-1_Miu bien amitg Harvey


7

Louise : Perquei ch’ella ei morta en sia bratscha. Certa glieud ein sentimentala en
    da quellas caussas.

Mary : Gie, denton ha ella gie buca saviu scriver siu testament suenter sia mort. Ni
 schon?

Louise : Seigies buc aschia, Mary. Tier ina giuvna sauda quei buc, ed ils umens pon
    è buca star o quei.

(la porta sesarva)

Louise : Sch… ella ha finiu ! Va en ! Mrs. Tewsberry piarda veramein sie vusch.

Mary : Uras eisi. (va)

Loise : (stat sin esch ed applaudescha) Bravo Mrs. Tewsberry, veramein super.

(Tras igl esch seniester entra Elwood P. Down. El ei in um da circa 47
onns. Sia tenuta ei vengonta e sia egliada ei in tec sesemionta. En sias
minas ves’ins ch’el ei cuntents, denton mintgaton fetg serius. El porta in
manti e sin tgau ina capiala schmugliada. Duront ch’el entra persuls fa
el ina reverenza avon x-zatgi e muossa da vegnir en stanza. El
accumpognia quella persuna nunvesibla tier la sutga. Siu pass ei levs ed
ils moviments ein ruasseivels. El tschontscha cun ina vusch ruasseivla).

Elwood: (si per la persuna nunvesibla)Sesa giu e sesenta sco da casa, Harvey.

( il telefon stgalina)

Elwood : Perstgisa mei in mument. Hallo! Vus veis mess en la fallida numera ? Quei
     fa gie nuot. Co vai cun Vus ? Jeu sun Elwood P. Down. Cun mei vai
     stupent, engraziel. E co ei vies num mia cara? Miss Elsie Greenawalt.
     (tschontscha culla sutga) Harvey, ina Miss Elsie Greenawalt ( el telefon)
     Vus veis buna luna ? Mo sche quei ei lu flot. Segir, jeu fuss fetg cuntents
     d’astgar vegnir en Vies club. Jeu sesanflel schon mei en plirs clubs. El club
     dall’universitad, el club dils amitgs da legns cruschai, el Gin-Rummy-club el
     local da pumpiers. Jeu passentel fetg bia temps leu. Ni che jeu mon ella
     taverna digl Emil ni visavi ella « Troccla ». Ed en tgei club essas Vus, Miss
     Greenawalt ? ( teidla tier e semeina lu encunter la sutga) Harvey, jeu sai
     ver il katalog da moda, la gasetta familiara ed il journal da purs per 6
     dollars e 25 per dus onns. (al telefon) Quei tuna fetg lucrativ. Jeu vegn en
     Vies club. (alla sutga) Tgei dias ti da quei Harvey ? (al telefon) Harvey
     queta è che quei seigi ina buna caussa, Miss Greenawalt. El vul è vegnir
     commember. Gie, dus abonements. – Termetti semplamein tut a quella
     adressa cheu. Speronza hai jeu inaga il plascher d’emprender
     d’enconuscher Vus, Miss Greenawalt. (alla sutga) Harvey, ella ha detg
     ch’ella vessi grond plascher dad entupar mei. (al telefon) Cu ?

S-MARY 1-1_Miu bien amitg Harvey


8

Cu vessas plascher ? Daco buca grad ussa, Miss Greeawalt ? Mia sora para
d’haver envidau en in pér amitgs ed ella vess segir in immens plascher sche
Vus vegnesses era. Quella vegn ad esser incantada. Tempelstreet 343. Jeu
sperel da veser Vus en in pèr minutas. Adia, mia cara. (penda si) Ella vegn
mintga mument. (pli datier a harvey) Harvey, manegias buca, che nus
duessen sefar si in tec ? Also jeu fetgel ei. (pren capiala e manti e va)

Louise : (vegn en) Jeu sa buca seregurdar nua che jeu hai mess quella gliesta dils
    hosps. Jeu stos leger avon quella a Miss Ellerbe.

Mary : (vegn en) Mumma – la Mrs. Chaplin. Ella damonda suenter tei. (Semeina e
tschontscha cun in tun surfatg hofli tier zatgi giuado) Cheu ei mumma. –
Mrs. Chaplin, cheu ei ella!

Mrs.Chaplin: (vegn en, ina corpulenta femna da 65 onns ch’ ei mal sin comba e
  sterica. Siu resti ei pompus ed el medem mumment senza gust - Tut
  dad aur ed argien – tradescha ch’ella ei ina reha femna dalla provinza
  Ella porta, schegie ch’igl ei in bi di da primavera, ina schlingia da nerz.
  Ella va spert tier Louise) Louise Simmons! Jeu hai tertgau che Vus
  seigies morta!

Louise : (va encunter ad ella, ei sebetschan) Mrs. Chaplin.
               (fa vegnir Marry anavon per salidar quei impurtont hosp)
               Mo na… jeu sun fit e vitala.

Mrs.Chaplin: (semeina giu tier Mary) E quella giuvna ei Vossa feglia? – Jeu hai
  enconuschiu Vus gia cu Vus era aunc in poppa.

Mary : Jeu sai.

Mrs.Chaplin: Co veis Vus num, mia cara ?

Louise : (loscha) Mary Lou, Mrs. Chaplin.

Mrs.Chaplin: Mary Lou.

Louise : (mira gnervus sin Mary) El ha buca saviu vegnir, Mrs Chaplin. Astg’jeu dar a
     Vus in té ? (va dretg dalla meisa)

Mrs.Chaplin: Quel duei seturpegiar. Pervia dad el sun jeu la finala vegnida.
 (sesa seniester dalla meisa) Jeu vi veser Elwood.

Louise : Vegni, ina massa glieud selegra da saver tschintschar cun Vus.

Mrs.Chaplin: Saveis Vus simaginar che quei ei massa onns anavos che jeu hai viu
  Elwood la davosa ga.

Louise : Con spert che quei temps va. (sesa)

S-MARY 1-1_Miu bien amitg Harvey


9

Mrs. Chaplin : Pér dacuort hai jeu detg a miu um : Tgei eisi pomai cun Elwood ?
   El vegn buca pli el club da leger, vegn buc a saltar, alla show da
   cavalls eis el è schon onns buca staus pli. Vesa insumma zatgi aunc
   quei carstgaun ?

Louise : (mira sin Mary) Oh gie, Elwood vesa zatgi.

Mary : Oh, gie.

Mrs. Chaplin : (a Mary) Vies aug Elwood sauda tier ils carstgauns che jeu hai il pli
    bugen.

(Louise stat sin peis e va entuorn meisa dalla vart dretga)

Mrs.Chaplin : El ha adina sudiu tier. Ei Elwood cuntents, Louise ?

Louise : Fetg cuntents, Mrs.Chaplin. Cheu stueis Vus far negins quitaus. Saveis,
    Elwood – (Mira dretg viado, enquera zatgei ch’ella savess midar discuors)
    Aah, leu ei la Mrs. Cummings. Leves buca tschintschar cun ella?

Mrs.Chaplin: (entuorn la sutga per mirar dretg viado)
  Mrs. Cummings ? Jeu hai tertgau che quella seigi morta. Sc’in spért
  vesa ella scadin cass o.

Louise : Lu stueis inaga veser el.

Mrs.Chaplin: Schon ? Jeu stos inaga envidar en quels dus. Tgei eisi cun miu té,
  Louise.

Louise : Vegn immediat, Mrs.Chaplin. (va ordaven per muossar la via) Perdunei che
    jeu mondel ordavon.

(Elwood vegn en, Mrs.Chaplin semeina per prender si sia schlingia e
lu vesa ella Elwood)

Mrs.Chaplin: Elwood! Elwood P. Down! Seigies salidaus !

Elwood : ( vegn anavon e far ina reverenza duront ch’el pren siu maun)
      Ethel ! Quei cheu far ussa plascher. Jeu vegnel en ed ina biala femna
      spetga sin mei.

Mrs.Chaplin: (mira sin el da quei carin)
  Elwood – ti eis semidaus buca tec!

Louise: (da prescha) Vegni, Mrs Chaplin, Vus astgeis buca munchentar la raspada.

Mary : Sche Vus leis buca té, nus vein è punsch.

S-MARY 1-1_Miu bien amitg Harvey


10

Mrs.Chaplin: Oh, jeu hai bugen té. Calei da trer aschia vida mei, vus duas. Elwood
  cu has peda l’autra jamna da vegnir tier nus a tscheina?

Elwood: A mi emporti buc, Ethel. A mi vai mintga sera.

Louise : Elwood, ti has survegniu posta. Hai mess ei en tia combra.

Elwood : Has ti fatg, Louise ? Quei ei lu bi da tei. Ethel, jeu less metter
     avon a ti il Harvey. (semeina e mira sin l’aria davos el)
     Harvey, jeu hai gie raquintau a ti bia sur dalla Mrs.
     Chaplin. Ella ei ina da mes pli vegls e cars amitgs.
     (dat il tgau per di gie, sco sche zatgi vess tschintschau cun el)
     Gie, gie, quei ei ella. (a Mrs. Chaplin) El ha detg ch’el hagi
     gest enconuschiu tei.

(Ethel capescha buc il mund pli. Ella mira dretg e seniester dad Elwood e
stenda il culiez per mirar sche zatgi ei davos Elwood – Elwood sefa buca
en quei e va tier Louise e Mary)

Elwood : Vus vesis o fetg attractiv. ( si per l’aria sper el) Neu cun Harvey, nus stuein
      ir e salidar ina massa amitgs. (fa ina  reverenza avon Ethel)
      Ethel, ti stos perstgisar nus in pign mument.
      (pren siu maun e stauscha ella find all vart)

Mrs.Chaplin: Tgei?

Elwood: Ti stas enta peis ad el. (Ella va in tec dalla vart e mira sin Elwood cun
     egluns) Neu, Harvey. (el suonda Harvey cull’egliada, tuttenina dat el in
     clom) Spetga dabot, Harvey ! ( va tier igl esch e semeina, stat ussa grad
     avon Harvey, drezza ad el la gravatta e la frisura. Lu drezza el sia gravatta.
     Tuts miran tier ad el. Ethel ei tut schoccada e, Mary e Louise tegnan lur
     tgau a bass ord spir turpetg) Mo va Harvey ! Jeu vegnel prest.(el dat ina giu
     pil dies a Harvey e stauscha el giuado. Lu tuorna el anavos tier Ethel)
     Ethel, ti astgas buca prender si quei nausch. Quei ei num da Diu inaga sia
     maniera. Aber el ha bugen tei. Crei a mi, el ha fetg bugen tei. (streha siu
     maun, surrir e va ina ruasseivladad digl esch dretg viado)

(Ei stat in mument ruasseivel - tuttenia sefar Louise puspei si)

Louise : Co fussi cun ina scadiola té ?

Mrs.Chaplin : Also jeu – ussa buc – jeu stos uss ir puspei.

Mary : Aber…

Louise : (tegn anavos ella) Jeu stun mal…..

Mrs.Chaplin: Jeu telefoneschel in di a Vus. Sinseveser….sin seveser! (ella fui spert)

S-MARY 1-1_Miu bien amitg Harvey


11

(Louise ei tut sterica dalla gretta, Mary va sils pézs agl esch, senza vegnir vesida, e
mira en sala)

Mary : Oh Dieus ! (Ella cuora en zulér) Oh miu Diu !

Louise : Mary, nua vas ?

Mary : Si en mia combra. Ussa mett’ el avon a tuts Harvey. Jeu vi
            buca  seschar veser mei pli. Jeu less ch’ jeu fuss morta.

Louise: Neu anavos. Ti stas tier mei. Nus mein o e fagein ir el si en
              sia combra.

Mary : Na, quei fetg jeu buc. Jeu sai buca far ei ! Jeu sai buca far ei !

Louise: Mary Lou ! (Mary stat eri. Louise va tier ella e trai ella aschi anavon,
ch’ella ei vesibla pils hosps) So… ed uss fai aschia, Sco sche jeu drizzass
tiu vestgiu.

Mary : ( tegn ils mauns avon la fatscha dil turpetg) Oh mumma !

Louise: Nus stuein. Fai aschia, sco sche nus dessan ina pintga emperneivla
  paterlada. Mira vi. Sch’el vesa tei, lu di ei a mi. El vegn adina cu jeu
  clomel el….. E lu, vesas schon el ?

Mary : Na… aunc buc. Buna sera Mrs. Cummings.

Louise: Surrir ! Sas ti buc, has ti negina luschezia ? Jeu surriel è – e perencunter eis
   el miu agen frar.

Mary : Oh Dieus. Aschi bia glieud che vegn mintga di sut in auto en. Daco sa
 quei buca schabegiar ad aug Elwood.

Louise: Mary Lou ! Jeu seturpegel mei per tei. Tiu aug sa nuot persuenter.

(Il telefon stgalina)

Mary : Au, ti foras mei !

Louise: Quei ei la Miss Ellerbe. Stai sin tiu post ! Surri ! Stai sin tiu post.

Mary : Miss Cummings va gest.
 Aug Elwood vegn a ver mess avon Harvey ad ella, Oh Dieus !

Louise: (al telefon) Hallo ! Cheu ei Louise Simmons. Sche Vus saveis vegnir cun
jeans ? …Tgi essas Vus insumma ?....Jeu enconuschel negina Miss
Greenawalt….Tgei ?.... Astg’jeu dumandar tgi che ha envidau en
Vus ?....Mr. Down ? Engraziel tuttina…..jeu cretg ch’ei setracti d’ina
malcapientscha. ( penda si) Also aschia enzatgei…

S-MARY 1-1_Miu bien amitg Harvey


12

Mary : Tgei lu ?

Louise: Ina dallas amitgas da tiu aug ha dumandau sch’ella astgi prender cun in
   miez liter vinars.

Mary : Leu eis el ! Ella tschontscha cun Miss Halsey.

Loise: Ei Harvey tier el?

Mary : Co duei jeu saver gliez ? Co sa insumma zatgi saver quei, auter che aug
            Elwood ?

Louise: (cloma viado) Oh, Elwood ! Sai jeu dabot tschintschar cun tei ?
              (a Mary) Quei ei stau la davosa ga che tiu aug a fatg schand cheu en casa.
              Jeu vegn uss a far zatgei ch’jeu hai tochen uss aunc mai fatg.

Mary : Co has ti manegiau quei, cu ti has detg che aug Elwood semposi buca da
            quei ? Tgi sempo lu ?

Louise: Cala uss cun quei ! Tegn il tgau ad ault e surrir, e va viaden, sco sch’ei fuss
    schabegiau nuot.

Mary : Encunter aug Elwood has ti buca schanza !

Louise: Nus vesin lu.

(Elwood vegn en)

Mary : (che stat sin porta) La mumma spetga sin tei. (va)

Louise: Elwood !

Elwood : Gie,mia cara sora ? Perduna Harvey.

Louise: (va spert e siarra igl esch) Elwood, has ti zatgei encunter, da spitgar cheu
              sin mei tochen ch’ils hosps ein naven ? Jeu less tschintschar cun tei. Zatgei
              fetg impurtont.

Elwood : (va spel cheminé) Naturalmein Louise ! Jeu hai gest uss per schabetg in
                tec  peda, e quella sauda mo a ti. Duess Harvey è spitgar?

Louise: (Fetg serrius, denton cun in tun senza humor ) Gie, Elwood. Segir duei el
              spitgar.

(Ella va viado, duront observar Elwood. Suenter ch’ella ei ida, ves’ins ed aud’ ins
ch’igl esch vegn serraus dad odado)

S-MARY 1-1_Miu bien amitg Harvey


13

(Elwood va patgific vi tiel regal da cudischs, e dat ina egliada da controlla sils
cudischs. E cu el ha anflau quei ch’el leva, prendel o in cudisch e leu sesanfla ina
butteglia whiskey ch’el pren o.)

Elwood : (mirond sil cudisch en siu maun) Ah…(El pren ina sutga, tschenta ella
                encunter il publicum, pren in’autra sutga e metta quella sper la sia e sesa
                giu.) Sesa Harvey. Louise vul tschintschar cun nus. Zatgei impurtont ha
                ella detg. Probabel vul ella gratular a nus, che nus vein fatg aschi ina buna
                impressiun a ses hosps. ( El arva il cudisch e legia) Shakespeares Sonette,
                Amphytryon-Verlag-Luxusausgabe- Dieses Exemplar trägt di Nr. 112- Seite
                1- Vorwort des Herausgebers.

Umbrival

2.Scena

Temps: 1 ura pli tard

Scena: La recepciun dil trakt principal el sanatorium da Dr. Chumbley

La preit davos, miez lenn, miez glas. Tras lezza ina porta nua ch’ins vesa il zulèr dil
sanatorium. Ed igl emprem scalem d’ina scala. Alla preit dretga in esch cun scret si
Dr.Chumley. Sur igl esch in regal da cudischs e sur lez ina cartoteca. La vart
seniastra ha in esch cun scret si, Dr. Anderson. In esch pli anavon che meina giuado.
Seniester in grond pult en anghel dretg tier la rampa. Da mintga vart dalla meisa ei
ina sutga. Era seniester ha ei ina meisa cun sutgas entuorn entuorn. Ina pintga sutga
sesanfla aunc davos vid la preit.

Miss Ruth Kelly, sora principala dil sanatorium sesa dalla vart seniastra dil pult., bloc
da notizias e rispli enta pugn. Ella ei fetg biala, circa 24 onns. Ella porta ina uniforma
cun sdremas e si tgau ina huba. A miez dalla tribuna statt Louise el discuors cun
Miss Kelly, la quala che fa notizias.

Kelly : (vida scriver) Mrs. Simmons, 343 Tempelstreet. Endretg ?

Louise : (dat il tgau, pren o in fazolet ord sia tastga) Leu essan nus naschi e vegnir
tratgs si. Ina casa veglia, mo nus stein bugen leu. Ei era nies dacasa. (va
tier la meisa dretg e metta leu sia tastga)

Kelly : E Vus giavischeis da tarmetter Vies frar en therapia cheu el sanatorium? Co
 has Vies frar num?

Louise : (anavos tiel pult, fruscha ils egls cul fazolet) Igl ei…ach !

Kelly : Mrs. Simmons, Co ha Vies frar num ?

S-MARY 1-1_Miu bien amitg Harvey


14

Louise : Jeu fetg ei aschi nuidis….La veta ei buc in sugus…per negin da nus. Jeu
  stos tener miu tgau ad ault e far vinavon aschi bein sco ei va. Quei ditg jeu
  a Mary Lou adina puspei, ed ella di a mi il medem. Ad ella rumpi il cor
  pervia da siu aug Elwood P. Down. Quei ei siu num. (sesa silla sutga dretg
  dil pult)

Kelly : (vida scriver) Elwood P.Down. Vegliadetgna ?

Louise : 47 igl avrel vargau. Ils 4. El ei in Taurus, Taurus il taur. Jeu sun in liun e
    Mary ei in scorpiun.

Kelly : 47. – Maridaus?

Louise : Na, Elwood ha mai maridau. El ei staus a casa culla mumma. El ei adina
    staus in grond carstgaun da familia. Adina bugen a casa.

Kelly : Eis el ussa cheu cun Vus ?

Louise : Giusut el taxi. Gest all’entrada.

(Kelly smacca il nuv dil stgalin)

Louise : Jeu hai dau al chauffeur in dollar ch’el detti quittau dad el. Denton hai jeu
    buca detg ad el daco. Aschia enzatgei san ins gie buca dir ad in jester.

(Wilson vegn permiez viaden El ei igl organ executiv dil sanatorium. In grond e ferm
um. El ha 28 onns. Kelly va al regal da cudischs.

Kelly : Mr. Wilson, en in taxi giusut spetga in Mr. Down. Savessas Vus ir giu tier el e
dumandar honzeliamein, el duessi far aschi bien e vegnir si, ella combra 24,
vart dil sid.

Wilson : Dumandar honzeli duess jeu el?

Kelly: (cun ina egliada sin Louise) Quella dunna cheu ei sia sora …Mrs. Simmons.
(ella va tier la registratura dretg e pren o ina carta)

Wilson : (Cun in lev surrir a Louise) …far plascher… Jeu vegn bugen siado cun el.
    (seniester naven)

Kelly : (dat a Louise ina carta) Sin quella carta anfleis Vus nos precis, Mrs.Simmons.

Louise : Quei vegn fat giu tut cun nies advocat Mr. Gaffney.

Kelly : Uss less jeu mo mirar spert sche Dr. Anderson ha peda per Vus. (va tier igl
 esch da Dr. Anderson)

Louise : Dr. Anderson ? Jeu less tschintschar direct cun Dr. Chumley.

S-MARY 1-1_Miu bien amitg Harvey


15

Kelly : Mrs. Simmons, cheu vegnan tuts pri si da Dr. Anderson. Dr. Chumley pren si
 negins pazients.

Louise : El ei bein chef da quella clinica cheu ? El ei bein aunc psichiater ?

Kelly : El ei aunc adina psichiater. Dr. Chumley ei dapli che mo quei. Siu num ei
            enconuschents ell’entira tiara. Mintgin che ha in problem psichic patratga sco
            emprem vida Dr. Chumley.

Louise : (muossa) Quei leu ei siu biro, buc ? Mei en e sche che jeu seigi cheu e vegli
               tschintschar cun el. Sch’el auda, tgi ch’ ei cheu, vegn el o.

Kelly : Jeu ughegel buca da disturbar el, Mrs. Simmons. Jeu less buca piarder mia
            plazza.

Louise : Ed jeu less buca ver da cheu zatgei cun in che suna la secunda violina.

Kelly : Dr. Anderson ei da negin la secunda violina. (va davos meisa, ei vietia) Igl ei
schon aschia, el ei aunc giuvens ed aunc buc aschi ditg miedi. Denton
pretenda Dr. Chumley ch’el seigi il meglier ch’el hagi giu cheu inaga. Cun
dudisch ha el empruau, e buc in da quels era buns avunda, mo Dr. Anderson.
El ei è grondius… (sepren ensemmen)… culs pazients.

Louise : Lu bien, sch’ei ad el che jeu seigi cheu.

Kelly : Immediat (drezza aunc sia huba e va en combra da Dr. Anderson)

Louise : (stat si, metta siu manti sur la sutga dretg giu, suspira)
               Oh Dieus !.....Oh Dieus !

(Wilson ed Elwood vegnan el zulèr. – Elwood ei in pass naven da Wilson, vesa
Louise)

Elwood: Louise – Quei ei denton bi da veser tei !

(Wilson stauscha el da scala si.- Louise ei cul dies encunter igl esch seniester - ha
aunc buca magunau il schoc da veser siu frar els mauns da Wilson, Dr. Anderson e
Kelly entran.)

(Dr. Anderson ei in bi um giuven da 28 onns. El porta in manti alv e caultschas neras.
Sia egliada suonda Kelly, che ei vegnida avon el dad esch en, e va per miez viado e
siara igl esch. – Ussa vesa el Mrs. Simmons, trai en uorden siu tschiep e pren en ina
posa professiunala. Louise ha buca udiu ch’el ei vegnius en ed ei aunc fatschentada
cun sia cuppa da puder.)

Dr. Anderson: ( mira silla carta en siu maun e vegn a miez dalla stanza)
                         Mrs. Simmons ?

S-MARY 1-1_Miu bien amitg Harvey


16

Louise: (peglia tema, seglia si) Oh…Oh Dieus ! Jeu hai gnanc udiu che Vus essas
    entrai. Hai jeu pigliau tema. Essas Vus Dr. Anderson ?

Dr. Anderson: (dat il tgau) Leves prender plaz ?

Louise:  (sesa spert silla sutga seniastra dalla meisa) Engraziel, Vus astgeis buca
    tertgar che jeu seigi adina aschi gnervusa.

Dr. Anderson: Segir buc. Miss Kelly ha detg a mi che Vus fetgies quitaus pervia da
    Vies frar. Down ei il num – Elwood P. Down ?

Louise: Gie, docter. Igl ei buca sempel per mei.

Dr. Anderson: ( honzelis) Naturalmein. Quellas caussas ein buca semplas pils
    parents. Quei san ins capir.

Louise: (volva da quei gnervus siu fazolet) Elwood ei in prighel per sesez – quei eisi.
              E daco duess Mary Lou buca ver flots amitgs? Ella ei giuvna, Sia entira veta
              schai aunc avon ella. Mary ei mia feglia.

Dr. Anderson: (sesa dretg dalla meisa) Cu eisi curdau si a Vus l’emprema ga, che
    Vies frar sedeporta in tec curios ?

Louise: Gest suenter che nossa mumma ei morta, cu jeu sun vegnida cun mia feglia
cheu a star, en nossa casa paterna. Jeu hai gest sefatg en ch’el – ch’el
(stroccla o il fazolet e mira bargend sil miedi)

Dr. Anderson: Ch’el….tgei ? Sch’ei peda, Mrs Simmons. Buca sfurzei o ei. Quei
                         vegn da sez. Jeu sai spitgar.

Louise: Dr……Quei che jeu ditgel a Vus ei tut en pleina confidonza, neve ?

Dr. Anderson: Naturalmein !

Louise: Quei che miu frar fa, ei in schliep enviers tut la glieud.

Dr. Anderson: Jeu sun buc in paterlier, jeu sun psichiater.

Louise: Sur tut inaga – el beiba.

Dr. Anderson: Sur mesira ?

Louise: Sur masira ? Quiteis Vus ei buca sur mesira, sch’in carstgaun sa gnanc
inaga schar ir in di sperasvi senza ir en aschi ina schäbiga spalunca ? Per
seser leu ensemmen cun vagabunds ed autra glieud senza niveau, che
sedattan gnanc giu cun glieud sco nus ? Buc avunda cun quei. El vegn cun
quella banda tier nus a casa – dat cartas cun els – dat ad els da magliar e
daners. Ed aschia duess mia Mary emprender d’enconuscher flotta glieud ?
Co sai jeu envidar en quels tier nus ? Also sche quei ei buca sur mesira, sai
jeu lu è buca pli ?

S-MARY 1-1_Miu bien amitg Harvey


17

Dr. Anderson: Mrs. Simmons. Jeu dubettel buca da Vos arguments. Also, vies frar
    beiba ?

Louise: Gie… jeu declarel ei explicit, Elwood beiba. Ed jeu less buc pli ch’el ei adina
tier nus, perquei che jeu tegnel buca pli o quei Harvey. Mary ed jeu stuein
tener in plaz liber davos meisa per Harvey…Nus stuein dar risposta, sche
Elwood telefonescha e vul tschintschar cun Harvey. Ed oz suentermiezdi
quella blamascha cun Mrs.Chaplin. Quiteis Vus buc è in tec maltschec, che
nossa mumma ha mai scret a nus zatgei dad quei? Sch’ei serius, quiteis Vus
buc è quei?

Dr. Anderson: Quella damonda sai jeu deplorablamein buca rispunder, perquei che
    jeu….

Louise: …aber jeu. Gie, igl ei stau in tec maltschec dad ella.

Dr. Anderson: Quella persuna, che Vus numneis Harvey, tgi ei quei ?

Louise: Ina lieur.

Dr. Anderson: Po esser. Mo tgi ei el. In amitg da Vies frar? Enzatgi ch’el ha empriu
    d’enconuscher en ina da quellas spuntas che Vus pudis buca star o ?

Louise: (cun pazienzia) Dr. Anderson… Jeu hai gia detg a Vus : Harvey ei ina lieur.
Ina gronda lieur alva, 2 meters gronda, Dieus en tschiel, quei sai jeu bein
avunda, memia ditg haiel quel en casa.

Dr. Anderson: (contempla ella exact) Mrs. Simmons, sche jeu capeschel Vus
    endretg, scheis Vus che…..

Louise: (malpazienta) Dr. Anderson, stos jeu serepeter ? Miu frar sefetga che siu
meglier amitg seigi ina gronda lieur alva. Quella lieur ha num Harvey. Capis
buc ? Harvey viva tier nus en casa, ed el ed Elwood van, emporta buc nua,
adina ensemmen zanuas. Elwood cumpra bigliets dad il cul tren per
omisdus. Sco jeu hai detg a Mary :- Sche tiu aug sesenta aschi persuls, ch’el
drova zatgi sper el, daco ha el buca saviu encurir o in carstgaun per prender
tier nus en casa ? (ella stat sin peis) Ussa ditg jeu zatgei a Vus, che jeu hai
aunc mai detg a zatgi sin quest mund, gnanc a mia feglia ! – Mintgaton
ves’jeu sez quella lieur alva. Ei quei buca sgarscheivel ?

Dr. Anderson: (segirs da sesez, stat sin peis) Mrs. Simmons…

Louise: E tgei aunc – el ei exact aschi gronds sco Elwood pretenda. Mo sch’ei quei a
   negin. Jeu seturpegel mei aschi fetg sur da quei. (va a miez la stanza)

Dr. Anderson: (mira vi sin ella) Ins sefa en, Vus veis stuiu far atras ina massa il

    davos temps.

Louise: Gliez san ins dir dad ault.

S-MARY 1-1_Miu bien amitg Harvey


18

Dr. Anderson: La mort da Vossa mumma ha commuentau Vus fetg.

Louise: (sesa silla sutga dretg spel pult) Buca carstgau smina con fetg.

Dr. Anderson: Saveis Vus durmir la notg ?

Louise: Co duess jeu è pomai saver durmir, sche quei va aschia vinavon cun quei
   Harvey ?

Dr. Anderson: (va davos il pult) Vus sevilenteis si, gia sur da pintgas caussas ?

Louise: Vivi Vus inaga cun quels dus ensemmen ed empruei da buca sevilentar si.

Dr. Anderson: ( schmacca il nuv dil stgalin) Co veis cugl appetit ?

Louise: Cun miu frar ed ina gronda lieur davos meisa piard’ins igl appetit. Mo jeu hai
uss avunda ! Jeu vendel la casa, jeu surprendel l’administraziun dil possess
da miu frar…. E Mary ed jeu savein puspei envidar en amitgs a casa.
Cu ei tonscha, tonschi ! Dr. Anderson, jeu tegn buc o quei pli ditg.

Dr. Anderson: (stgalina puspei, vilaus mira el sigl esch dil zulèr, lu cun vusch
    ruasseivla) Ins sa capir quei, Mrs Simmons. Ins sa capir quei fetg
    bein. Vus essas fetg stauncla.

(Louise dat il tgau)

Dr. Anderson: Bia quitaus schaien a Vus si dies.

(Louise dat il tgau)

Dr. Anderson: Ed jeu vegn a gidar Vus.

Louise: Oh, Dr. Anderson…

Dr. Anderson: Sesi ruasseivlamein cheu, Mrs. Simmons. Jeu sun gest puspei
    anavos ( a miez naven)

Louise: (stat sin peis cun in suspir dil levgiament e cloma, duront ch’ella pren siu
manti) Jeu mon mo spert giu el taxi pigl uorden dad Elwood ( va naven
seniester)

(Anderson, Kelly e Wilson vegnan per miez viaden)

Dr. Anderson: Daco ha negin rispundiu cu jeu hai stgalinau?

Kelly: Jeu hai buc udiu ei.

S-MARY 1-1_Miu bien amitg Harvey


19

Dr. Anderson: Jeu stgalinel e stalinel e stgalinel e…( mira en sia combra, vit) Mrs.
Simmons (mira seniester ord igl esch, siara el) Spert! Dei atras
alarm, Mr. Wilson! Quella paupra dunna astga buca ir naven da
cheu !

Wilson : Eis ella scapada, ha ?

(el smacca sil nuv vid la preit e nus udin in gong che tuna fetg dad ault)

Dr. Anderson: Sia situaziun ei prechera. Vegni anavos cun ella!

(Wilson, amiez naven)

Kelly: (davos la sutga dretga dil pult) Buca dar capir !

Dr. Anderson: (sesa seniester, pren giu il tgiern dil telefon) La porta principala, fagei
aschi bien… Cheu ei Dr. Anderson. Henry, schei ir o negin. In
pazient emprova da scapar. (penda si, entscheiva ad emplenir o in
formular) Tgei vein nus liber, Miss Kelly?

Kelly: Nr. 13 ell’ala dretga.

Dr. Anderson: Ei dueigien ir immediat si leu cun ella. Jeu noteschel aunc tgei terapia
ch’ella survegn pil mument. Jeu stos dispet semetter en contact cun
siu frar. Down ei il num. Elwood P. Down. Savesses far aschi bien e
telefonar ad el?

Kelly: Mo, Dr.Anderson, Jeu hai tertgau, ch’il frar drovi terapia, buc ella. Ella ei gie
vegnida cheu pervia da lez !?

Dr. Anderson: Il pli vegl tric dil mund. Cararacterisond per in cert typ psicopat.
Tgunsch ha ella anflau o, che siu frar leva vegnir cun ella tier nus, lu
eis ella vegnida avon per far aschia sco sche siu frar fuss buca 100.
Telefonei ad el !

Kelly: Mo, Dr. Anderson, jeu hai tertgau che culla femna seigi tut en uorden e lu hai
 jeu detg a Wilson dad ir cul frar si ella nr. 24 ell’ala sid ! E leu eis el uss.

Dr. Anderson: (mira sin ella tut schoccaus) Fagei buca sgnoccas, Miss Kelly! Vus
    veis serrau en il frar ?

Kelly: Jeu hai, Dr. Anderson, jeu hai…..Jeu stun sgarscheivel mal!

Dr. Anderson: Gie, sche Vus steis mal ei gie tut en uorden. (el fa la tschera da
prender giu il tgiern dil telefon, lai denton star ei, zuppa il tgau en ses
mauns) Oioioioioi……….

Kelly: Jeu fetg tut Dr. Anderson… jeu fetg tut. (telefonescha) Miss Dunphy, arvi igl
esch da nr. 24 ala sid e dei a Mr. Down siu resti e…..

S-MARY 1-1_Miu bien amitg Harvey


20

Dr. Anderson: El duei far aschi bien e vegnir giu cheu.

Kelly: (al telefon) Ed el duei far aschi bien e vegnir giu ella recepziun. Ei seigi
 schabegiau ina sgarscheivla malcapientscha e Dr. Anderson lessi sclarir quei.

Dr. Anderson: (va enamiez dretg) Sclarir ? Rugar per perdun !

Kelly: (penda si) Dieus sei ludaus ch’ei vevan aunc buca catschau el en bugnera.
 Els laian vegnir o el.

Dr. Anderson: (mira sin ella) Aschi biala ed aschi tuppa ! Quei ei munamein memia
    bien per esser ver.

Kelly: (Va amiez seniester da Dr. Anderson) Dr.Anderson, jeu sesentel mei
miserabel. Vus stueis buc esser sarcastics.

Dr. Anderson: Na ? Zaco vegnin nus schon ord quella buglia, speronza…(studegia
    suenter, va dretg naven)

Kelly: Nua meis?

Dr. Anderson: Jeu stos dir quei al chef.

Kelly: El vegn ad esser vilaus, jeu sai. Quel vegn a schular da leu vi e lu piardel jeu
mia plazza.

Dr. Anderson: (pren ella per las schuvialas) Jeu portel persuls la responsabladad,
    Miss Kelly.

Kelly: Oh na….schei ad el che jeu seigi la cuolpa da tut

Dr. Anderson: Vies num vegn buca sur mias levzas. – (va vi dretg) nun che jeu
    sesiemi.

Kelly: Mo quei um, quei Mr. Down!?

Dr. Anderson: Schei buc ir el. Jeu sun gest anavos.

Kelly: Tgei duess jeu dir ad el ? Tgei duei jeu far ? Quel vegn a buglir !

Dr. Anderson: Fuss buca nunpusseivel…. Denton el ei in um.

Kelly: Para dad esser aschia. Ei numnan el Mr.

Dr. Anderson: Prendi o Vies repertoire sco adina! Las egliadas…. Il surrir….far ir ils
caluns vi e neu e.a.v….jeu sun immuns encunterquei, denton haiel
viu sco quei ha effect sin auters. Tenir cheu el Kelly, e sche Vus
stueis setrer o. (dretg naven)

S-MARY 1-1_Miu bien amitg Harvey


21

Kelly: (vilada, tschontscha si pigl esch serrau) Vus essas gie miraculus, Dr.
 Anderson. Vus essas il pli miraculus um che jeu hai entupau en mia veta.
(dat ina cul pei alla sutga)

Wilson: (Ei entraus per miez en, ha udiu la davosa construcziun) Gie, denton… forsa
    vessas Vus tuttina in mument peda per mei ?

Kelly: Tgei eisi?`

Wilson: Quella Simmons?!

Kelly: (mira sin el) Veis pudiu tier ella?

Wilson: Ella vegn dalla via neu…. Jeu….davos las caglias….in segl sin ella. Mia
cara, hai jeu detg… cheu ei zatgi che vul veser Vus. Tgei carschlem che
quella ha fatg. Quei vesses stuiu udir. Quella scadeina aunc adina.

Kelly: Mei cun ella si en nr. 13 ala west. (va alla vart seniastra dil pult)

Wilson: Ei gia leu. Grescha e schlaga entuorn sesezza sc’ina disperada. Savesses
   Vus buca gidar mei da trer o ella?.... Jeu tegn ella.

Kelly: In pign mument, Wilson. Dr. Anderson vul che jeu stetti cheu tochen che siu
frar vegn giu.

Wilson: Gie, denton spert – spert! ( tras miez e da scala si)

(Elwood vegn per miez viaden, Kelly stat sin peis)

Kelly: Essas Vus Mr. Down?

Elwood: (in secund manti e capiala enta maun) Elwood P. Down – Astg’jeu forsa da
mia carta a Vus? (encuera el tschiep) Sche Vus telefoneis a mi – quella nr.
cheu. Buca quella cheu, quei ei la veglia.

Kelly: Engraziel.

Elwood: Nuot d’engraziar. E sche Vus perdis ella, cara giuvna, fai è nuot. Jeu hai ina
    massa da quellas.

Kelly: Jeu sun Miss Kelly. Prendi plaz Mr. Down, fagei aschi bien !

Elwood: (vesa Harvey vegnend viaden da seniester, persecuitescha el cun sia
egliada) Engraziel…Jeu pren duas sch’ei fa nuot (el pren ina secunda
sutga, metta ella seniester dil pult, metta il secund manti e capiala sin
quella. El muossa cun ina gesta a Harvey da prender plaz,
el stat sin peis e spetga)

S-MARY 1-1_Miu bien amitg Harvey


22

Kelly: Dr. Anderson vuless bugen tschintschar cun vus. El vegn ad esser cheu en
ina minuta. Sesi giu, fagei aschi bien.

Elwood: (cun ina gesta invidonta muossa el sin la sutga dretg) Suenter Vus…

Kelly: Oh, engraziel…..jeu stos traso ir en ed ano…Fagei aschi bien e sesi.

Elwood: (far ina reverenza) Suenter Vus!

(Kelly sesa silla sutga dretg dil pult ed el sin quella ch’el ha mess vi.)

Kelly: Leves ina illustrada da mirar lien ?

Elwood: Jeu mirass bia pli bugen in tec sin Vus, sche Vus veis nuot encunter, Miss
     Kelly. Vus essas veramein ina gnocca.

Kelly: Oh, engraziel. Para ch’ei dat glieud che sefa buca en quei.

Elwood: Certa glieud ei tschocca. Quei ei schon curdau si ami in pèr ga. Ed ussa
     Miss Kelly – (vul presentar ad ella Harvey) less jeu…

(Anderson vegn dretg viaden)

(Miss Kelly stat sin peis e cu Elwood vesa quei stat el era gest si e muossa a Harvey
dad era star si)

Dr. Anderson : (va tier Elwood, tonscha il maun)

Elwood : Elwood P. Down. Astg’jeu dar a Vus mia carta ? Sche Vus leis telefonar a
     mi….

Dr. Anderson: (Va a miez) Mr. Down, jeu sun Dr. Lyman Anderson, igl assistent da
    Dr. Chumley.

Elwood: Quei ei lu denton flot. Far grond plascher d’emprender d’enconuscher Vus.
    Co vai cun Vus, Dr. Anderson?

Dr. Anderson: Quei dapenda da Vus, tem’jeu… Fagei aschi bien e sesi giu. Miss
    Kelly enconuschis Vus gia ?

Elwood: Jeu hai giu quella honur….ed ussa less jeu metter avon a Vus in bien amitg
    da mei….

Dr. Anderson: Vegn a far plascher a mi….. pli tard bugen. Sco emprem less jeu
   declarar a Vus enzatgei. Sesi, fagei aschi bien.

Elwood: Suenter Miss Kelly.

Dr. Anderson: Sesi, Miss Kelly! ( sesa dretg dil pult)

S-MARY 1-1_Miu bien amitg Harvey


23

(Elwood sesa giu e muossa a Harvey da far il medem)

Dr. Anderson: Veis Vus ina emperneivla sutga, Mr. Down?

Elwood: Gie.. Levas empruar?

Dr. Anderson: Na, engraziel. Daco vein nus buc in tschendrer cheu? Vein nus buc in
    tschendrer per Mr. Down?

(Kelly stat sin peis, va per in tschendrer e tschenta quel avon Elwood. Igl ei in
tschendrer ault, ch’ins sa metter giun plaun)

(Elwood e Harvey stattan medemamein si, ed Elwwod – duront ch’el persequitescha
cull’egliada  ils moviments da Kelly – Tschenta il tschendrer aschi che Harvey sa era
duvrar el.)

Dr. Anderson: Eisi memia cauld cheu, Mr. Down ? Duess jeu arver la finiastra ?

(Elwood ei vida mirar sin Kelly ed ha udiu nuot.)

Kelly: (semeina giu tier el, surrir si per el) Mr. Down. Dr. Anderson leva saver sch’el
 duess arver ina finiastra ?

Elwood: Gest sco el vul. Jeu haiel buca da semischedar en en sia veta privata.

(duront quei dialog statt Dr.Anderson datier dalla finiastra, Kelly mira sin el ed Elwood
dat in’egliada carina sin Harvey.)

Dr. Anderson: Mr. Down, jeu vesel schon, Vus deis nuot per discuors
convenziunals. E Vus pudis buca vertir sch’ins tschontscha entuorn
la buglia.

Elwood: (honzeli) Fageis Vus quei ?

Dr. Anderson: Nus essan buc en ina buna posiziun enviers Vus. Also mettin nus las
    cartas sin meisa.

Elwood: Gliez hai jeu il pli bugen, Dr. Anderson

Dr. Anderson: E silla liunga ei quei è il meglier….Carstgauns ein nundadiu inaga
    carstgaus.

Elwood: Quei ei savens il cass.

Dr. Anderson: E sutamess a malcapientschas. Miss Kelly ed jeu essan vegnir
    culponts oz cheu suentermiezdi d’in sbagl, che nus ….

Kelly :  Dr. Anderson sa nuot persuenter. Igl ei stau mia cuolpa.

Dr. Anderson: In sbagl human, sco detg…

S-MARY 1-1_Miu bien amitg Harvey


24

Elwood: Quei cheu quetel jeu uss interessant. Vus e Miss… (omisdus dattan il tgau)
    Oz suentermiezdi, Veis detg ? (omisdus dattan puspei il tgau)

Kelly : Nus sperein che Vus capis Mr. Down !?

Elwood: Ah, gie,gie,gie ! Da quellas caussas ein savens il fundament d’ina liunga e
    caulda amicezia.

Dr. Anderson: E la responsabladad port’jeu persuls… Buca Miss Kelly.

Elwood: Vossa tenuta para dad esser sistem vegl, denton a mi plai ella.

Dr. Anderson: Sche jeu vess gl’emprem viu Vossa sora, fuss quella caussa ida tut
    auter.

Elwood: Quei fa ussa surstar mei. Jeu hai il meglier meini da Louise, denton crei jeu
     che ses megliers temps ein vargai.

Dr. Anderson: Vus astgeis buca prender si nausch quei dad ella, Mr. Down. Vossa
sora ei grev malsauna. Ella ei vegnida cheu ed ha pretendiu che Vus
drovies ina terapia. Aschi zatgei da stupid.

Elwood: Per mei sto Louise buca far quitaus. Cun mei ei tut en uorden.

Dr. Anderson: Aschi eis ei – denton veva Vossa sora gia tschintschau cun Miss
    Kelly e lu ha igl advocat da Vossa familia telefonau, Mr Gaffney….

Elwood: Ah gie, quel enconusch’jeu. Jeu enconuschel è sia dunna. Flots carstgauns.
    (el semeina giu tier Harvey)

Dr. Anderson: Tgei sai jeu far per Vus, Mr Down ?

Elwood: Jeu savess buca tgei.

Dr. Anderson: Fiug – cheu -  lubi a mi da dar fiug a Vus ( va tier Elwood ed envida
sia cigarra) Vossa sora ei pulit gnervusa ed ha gest entschiet cun ina
pulita tirada… sur da Vies beiber (anavos silla sutga dretg dil pult)

Elwood: Mia cara Louise.

Dr. Anderson: Ella sa vegnir ualti histerica.

Elwood: Pervieda mei sto ella buca sevilentar si. Jeu ditgel schon quei ad ella.
    Surschei quei a mi.

Dr. Anderson: Fetg bien…Vus veis mintgaton bugen in Drink… sco mintgin da nus.

Elwood: Segir, sche Vus dumandeis mei – il pli bugen vuless gest uss in.

S-MARY 1-1_Miu bien amitg Harvey


25

Dr. Anderson: E sche Vus dumandeis mei – jeu è…La posiziun che Vossa sora ha
priu pertoccont il problem da beiber ei stada ualti hefti. Beiba ella,
Mr.Down?

Elwood: Na, Dr. Anderson, mai.

Dr. Anderson: Vus vegnis ad esser surstai. Jeu cretg ch’ella beibi, e lu aunc detg
    pulit.

Elwood: Cheu sun jeu uss veramein surstaus.

Dr. Anderson: Denton eisi buc igl alcoholismus nua che jeu mettel peisa per mia
diagnosa. Igl ei zatgei bia pli serius. Numnadamein siu tschintschar
sur da quella gronda lieur alva – Harvey, jeu cretg, aschia ha ella
numnau ella.

Elwood: Harvey ei siu num.

Dr. Anderson: Ella ha selamentau che Vus cuories suenter ad ella cun quei Harvey.

Elwood: Quei hai jeu mai fatg. Louise duess buca veser quei aschi stregn. – Ed uss,
avon che nus tschintschein vinavon, docter, stoss jeu pretender d’astgar
metter avon miu bien amitg…

Dr. Anderson: Schei igl emprem inaga anflar o mei, Mr. Down. Quei disturbi da
Vossa sora ei buca vegnius sur notg. Quei ha plitost da far cun in
siemi.

Elwood: Cun tgei?

Dr. Anderson: D’in siemi. Ins di è trauma, quei vul dir schoc. Quei ei nuot abnormal.
Gia nies nescher ei in trauma. Il schoc che nus piglein, che nus
vegnin naschi.

Elwood: (dat il tgau) Quei vegnin nus nossa veta ditg buca da luvrar si.

Dr. Anderson: Vus veis in bien sen per humor, Mr. Down - buca ver, Miss Kelly?

Kelly: Gie docter.

Elwood: Astg’jeu dir il medem da Vus dus?

Dr. Anderson: Per tener ei cuort. Il stadi, nua che Vossa sora sesanfla ei fetg serius.
 Denton jeu sai gidar ella. Denton vegn ella a stuer star cheu tier nus
 in temps. Ella drova ina certa terapia.

Elwood: A mi eisi adina stau impurtont, che Louise ha tut quei ch’ella drova.

S-MARY 1-1_Miu bien amitg Harvey


26

Dr. Anderson : Fetg bien !

Elwood: Denton less jeu mo che Louise stat cheu, sch’ella giavischa ei, e ch’ei plaigi
    ad ella cheu.

Dr. Anderson : Naturalmein (a Kelly) Ha Wilson gia quei ch’el ha encuretg ?

Kelly: (dat il tgau) Gie, docter (stat si)

Dr. Anderson : Co ei Mrs. Simmons secuntenida, Miss Kelly ?

Kelly: (va dretg tier la cartoteca) Buc abnormal.

Dr. Anderson : (stat si) Mr. Down, sche quei fuss ina normala illusiun – la

     projecziun, d’in maletg che penda vid il tschurvi, encunter anoviars.
– cun auters plaids : Sch’ella tratga da veser zatgei, ch’el ha avon
schon veramein inaga viu – lu fuss il cass sempels. Denton eis el
serius. Nus vein numnadamein il motiv, da prender il cass, che buca
carstgaun ha tochen ussa viu ina lieur alva dad 2 meters grondezia.

Elwood: (rir siper Harvey) Buca fetg savens, docter.

Dr. Anderson: Vus plaschis a mi, Mr. Down.

Elwood: Vus è a mi, docter. E Miss Kelly. (mira suenter a Kelly che va tras la stanza.
el seglia si, Kelly sesa spert giu. Elwood fa in gesta a Harvey dad era fa il
medem e lu sesa el sez)

Dr. Anderson: Also sto Vossa sora ussa star cheu tier nus ella clinica. Sut quellas
    circumstanzas fagess jeu il medem cun mia tatta.

Elwood: Vossa tatta beiba è?

Dr. Anderson: Quei ei mo stau manegiau simbolic. (sestenda sul pult vi) Ed ussa
less jeu supplicar Vus, sco parentau il pli datier, da suttascriver quest
formular da remessa.

Elwood: (stat si e va spel pult) Quei duei mia cara Louise far. Suttascripziuns e da
quei uorden fa ella adina per nossa familia. Ella fa quei fetg bein. (stauscha
la sutga dretga sut il pult)

Dr. Anderson: Nus astgein ussa buca disturbar Vossa sora.

Elwood: Forsa fetg jeu il meglier da discuorer quei sco emprem cun miu advocat, Mr.
    Gaffney.

S-MARY 1-1_Miu bien amitg Harvey


27

Dr. Anderson: Pli tard saveis Vus declarar ad el tut. Sch’ei ad el, jeu hagi cussegliau
    ina internaziun. -  e naturalmein saveis Vus vegnir sperasvi da tut il
    temps e s’informar sur da tut. Nus vessan plascher. Jeu tschentel o
    per Vus in lubientscha da passar. Cu levas vegnir? Lein di

    Mesjamna? Ni Venderdis?

Elwood: Vus e Miss Kelly essas stai aschi honzelis cun mei, jeu sai gest vegnir
    suenter tscheina. Circa en in’ura.

Dr. Anderson: (confus) Gie… Nus vein ualti bia da far…..mo tuttina, naturalmein…..

Elwood: Atgnamein stuess jeu gnanc ir naven buc. Hai gnanc gronda fom.

Dr. Anderson: Nus essan incantai, sche Vus steis cheu, mo Miss Kelly ed jeu stuein
ir ella etascha su – ina massa da far. Jeu hai ina idea – Igl ei en
sesez buca usit, mo per che Vus sappies far la segira, che Vossa
sora ei en buns mauns cheu tier nus, saveis Vus ir in tec e mirar per
la clinica entuorn. Sche Vus meis da quei esch o (stat si e muossa
davos la scala) gest dretg dalla scala anfleis Vus la stanza per
terapia d’occupaziun, davostier la biblioteca, la cuschina da dieta ed
il curtgin d’unviern.

Elwood: Jeu cretg, jeu stuess munamein ir a mirar quei, pil plascher da mia sora.

Dr. Anderson: Prima. Lu pia -  (el vul serrar giu il discuors, stat si, dat il maun ad
Elwood)…Ha fatg grond plascher, quei discuors cun Vus, Mr Down
(dat ad el la lubientscha da passar)

Elwood: A mi hai era fatg plascher d’emprender d’enconuscher Vus. E Miss Kelly.

Dr. Anderson: Ed jeu stos dir, per in laic, veis Vus ina ferma capientscha da
problems
    psichics.

Elwood: Serius? Jeu vess mai tertgau che jeu capeschi zatgei da quei. – Dat ei
     insumma zatgi che capescha enzatgei da quei ?

Dr. Anderson: Gie…Denton in bien psichiater anfl’ ins buca davos mintga caglia.

Elwood: Ins sto mo anflar la dretga caglia…Mo che nus vein ton plascher in vida
l’auter, lein star ensemmen in tec. Jeu envidel en Vus, da vegnir ussa cun
mei ella taverna digl Emil, a beiber in whiskey. Sche jeu hai simpatia per in
carstgaun, lu separiu buca bugen.

S-MARY 1-1_Miu bien amitg Harvey


28

Dr. Anderson : Deplorablamein essan nus aunc fatschentai culla lavur. – Mo nus
vein da bien da Vus in whiskey. Proximamein inagada vegnin nus
bugen.

Elwood : Cu ?

Dr. Anderson : Sai jeu buca gest dir ussa. Miss Kelly ed jeu vein bia ga da luvrar
     tochen las diesch.

Elwood: Lu, questa sera dallas 10 tiegl Emil, ha ?

Dr. Anderson : Bien.

Elwood : E Vus Miss Kelly?

Kelly: Jeu? (mira sin Dr. Anderson)

Dr. Anderson : Dr. Chumley ha buca bugen sch’ils conluvrers sefraterniseschan. Mo
     forsa savein nus reglar quei zaco

Elwood : Jeu vegn per vus questa sera dallas diesch e lu fagein nus in patgifica
sera. Vus dus stueis dispet emprender d’enconuscher in fetg bien amitg da
mei.- Lu – adia pil mument. ( far tgau a Harvey e va)

Kelly : (suspira) Puuh…

Dr. Anderson : Ei buca stau sempel…Mo el para dad esser ina creatura fetg
raschuneivla. Quei um ei loschs. Sin tgei, hai jeu buc idea. Scadin
cass hai jeu tschappau el vid quella luschezia. Sch’ins vul san ins
gudignar mintga carstgaun per sesez.  Mo ussa stoss jeu s’occupar
da quella Mrs. Simmons. (va per miez viado)

Kelly : Dr. Anderson, (el semeina) Vus scheis, ins sa gudignar mintga carstgaun per
 sesez – Co fan ins quei?

Dr. Anderson : Quei drova studium, Miss Kelly. In spezial training. Onns en ed onns
     o…Ei dat ina caussa vida quels Down’s che plai buca a mi.

Kelly : E tgei fuss quei?

Dr. Anderson : Ch’jeu hai fatg giu cun el. Da l’autra vart, quei um ei ius naven da
cheu sco bien amitg, ed el vegn a far reclama per nus. Perquei crei
jeu, ch’jeu stoppi ir a beiber in cun el questa sera…. Denton Vus
stueis buca vegnir cun.

Kelly : Oh…(va davos la sutga seniester dil pult)

Dr. Anderson : Jeu beibel in whiskey cun el…. Dun ad el ina giu per sia schuviala e
     mirel da saver svanir… Far negin sen che Vus essas cun.

S-MARY 1-1_Miu bien amitg Harvey


29

Kelly : (cun pial gaglina) Negin sen… absolut negin… jeu hai mai giu la pli pintga
idea da vegnir cun. – Vess gie giu la tgagia completta. Jeu vegness buca
cun, aunc sche jeu vegn mai pli ad ir zanuas. Jeu vegness buca sche mia
veta pendess vida quei.

Dr. Anderson : (siper ella ) Tgei eisi cun Vus, Miss Kelly ? Sur da tgei sevilenteis
     Vus si?

Kelly : El ei forsa in tec in spezial ed ei setratgs en curios. Denton sias manieras ein
 ecxellentas.

Dr. Anderson : Vus veis tarmess ad el quel’egliada luonta… Quei ei schon curdau
     si a mi.

Kelly : El fuss buca sesius giu avon che jeu sesevel buc. El ha detg a mi che jeu
 seigi ina gnocca ed ina cara. Sche Vus masses buc, fuss jeu ida cun el.

Dr. Anderson : Clar fusses Vus ida. Mirei inaga exact sin quel. Il sulet ch’el fa igl
entir di,ei, ch’el va naven dad ina bar en tschella. El lavura buc. E tut
quellas reverenzas e tic e tac! In individiuum da moda veglia sc’in
nanin da curtgin. Mo Vus sesessas cun el en ina spalunca e
schessas far el tut tgei che Vus vulessas.

Kelly : Ussa ditg jeu denton zatgei a Vus… Vus…

Dr. Anderson : Vus essas super !!!

(da dretg vegn Dr. William Chumley, el ei in grond e bi um, ca. 57 onns. El ha cavels
grischs, porta egliers senza rama, ils quals ch’el pren giu mintgaton per pitgar sin siu
maun, per suttastrihar ses plaids. El ei vestgius elegant. Siu sedepurtar muossa
egoismuss e perdominonza. El ei zatgi ed el sa quei.)

Dr. Chumley: (in cudisch enta maun) Dr. Anderson, Miss Kelly.

(Els dus van in ord l’auter e prendan en lur posiziun. Sco schuldada avon in offizier.)

Dr. Anderson/ Miss Kelly: Gie, docter.

Dr. Chumley: Schei al hortulan, ch’el dueigi tagliar lev mias dalias da premi vid la
seiv. L’autra jamna eisi exposiziun da fluras. (va tiel regal da cudischs)
Tgei eisi cun quella femna che ha quella lieur ? Datti leu aunc
cumplicaziuns ?

Dr. Anderson: Na, docter.

S-MARY 1-1_Miu bien amitg Harvey


30

Dr. Chumley: Jeu hai gia giu bia pazients cheu, che vesevan animals. Denton aunc
mai zatgi cun in animal da quellas dimensiuns (metta anavos il
cudisch sil regal.)

Dr. Anderson: Gie, docter.

Dr. Chumley: Jeu mon uss inaga si ed intercuerel quella femna. Forsa savein nus
empruar miu recept 977. Jeu vegn a da atras a Vus las directivas per
la terapia. (va vid la meisa)

Dr. Anderson: Engraziel.

Dr. Chumley: (va da tribuna vi, direcziun esch amiez, stat eri, damonda stregn) Ed
uss astg’jeu dumandar, tgei fa quei manti e quella capiala leu sin
meisa ? A tgi sauda quei?

Dr. Anderson: Jeu sai buc. Saveis Vus quei, Miss Kelly ? Saudan quellas caussas a
    Mr. Down ?

Kelly : (pren capiala e manti) Mr. Down veva si sia capiala. Forsa saudan quellas
  caussas ad in parents d’in pazient.

Dr. Chumley: Dei a mi quella capiala !

(Kelly fa ei.)

Dr. Chumley: (mira endadens la capiala) Forsa eisi scret si il num – cheu - tgei ei
quei – tgei ei quei ( catscha dus dets tras las ruosnas dalla capiala)
Quellas dus ruosnas ella capiala – cheu !

Kelly : Quei ei curios.

Dr. Chumley: Puspei aschi ina luna da moda. Sco quels calzers cun aviert la detta-
  pei ? Purtei giuado quei plunder.

(Kelly cun manti e capiala dad esch o, Chumley va alla meisa, Kelly vegn puspei
seniester viaden e Wilson vegn da miez en)

Wilson : (ei in fan fanatic dil chef) Hallo, Dr. Chumley. Co vein nus oz? Tut en
     uorden?

(Dr. Chumley pren il bloc da notizias che schai sin meisa e legia)

Wilson: (vid la meisa) Zatgei sto schabegiar cun quella Simmons. Ina giacca da
sforz ni aschia enzatgei. Quella fa danar. (siper Kelly) Vus levas gie gidar
mei da trer o ella. Jeu hai duvrau tut da dumignar naven a quella siu resti.

Dr. Chumley : Vegni Wilson, nus mein si e mirein sco ei va cun quella pazienta.

S-MARY 1-1_Miu bien amitg Harvey


31

Wilson : Uss eis ella en bugnera – jesses, jeu hai emblidau da tschentar giu l’aua.
    (cuora da scala si, Kelly va suenter)

Betty : (la dunna da Dr.Chumley vegn da senister viaden. Ella ha entuorn 50 onns,
ina buna, cordiala ed agila femna) Willlie, emblida buca tia empermischun.
Buna sera, Dr. Anderson. Willie, emblida lu buca la party da coctail tier Dr.
Mc Clure. Nus vein dau tier fermamein. (stat dretg digl esch amiez)

Dr. Chumley: Jeu sai. Jeu stos mo aunc dar in sguard sin ina pazienta, vegn gest
  anavos. (va da scala si cun Dr. Anderson)

Betty : (cloma suenter ad el duront ch’ella sesa giu seniester dalla meisa e
fergavescha zatgei vid ses calzers.) Lai schular culla diagnosa, Willie – jeu
less buca vegnir memia tard. Jeu pos strusch spitgar da veser quella casa
endadens.

Elwood: (vegn per miez viaden, vesa egl emprem mument buca Betty, mira per la
stanza entuorn, encurrend zatgei) Buna sera. (Pren giu la capiala e fa ina reverenza)
Buna sera.

Betty: Jeu sun Mrs. Chumley, la dunna da Dr. Chumley.

Elwood: Jeu sun cuntents d’udir quei. Down ei miu num. Elwood P. Down. Astg’jeu
dar a Vus ina da mias cartas? (dat ad ella ina carta) Sche Vus lessas
telefonar a mi - quella numra cheu (muossa silla carta) Buca quella cheu
(mira puspei encurrend entuorn) Quei ei la veglia.

Betty: Engraziel. Sai jeu far zatgei per Vus ?

Elwood: (semeina giu tier ella) Co manegieis Vus quei ?

Betty: Ei para aschia, sco sche Vus encuresses zatgi.

Elwood: Gie, jeu encuerel Harvey. Jeu hai tertgau ch’jeu entaupi el cheu.

Betty: Harvey, in pazient?

Elwood: Na, na, nuot da quei (va agl esch seniester)

Betty: Lavura el cheu?

Elwood: (mira digl esch seniester viaden) Na – el ei, quei ch’ins savess numnar, miu
meglier amitg. Per l’autra eis el in Puka. El ei vegnius cheu oz
suentermiezdi cun mei e Louise.

Betty: Nua veis viu el la davosa ga?

Elwood: (davos la sutga, seniester dalla meisa) Sin quella sutga – Sia capiala e siu
     manti eran leu sin meisa.

S-MARY 1-1_Miu bien amitg Harvey


32

Betty: Forsa eis el ius.

Elwood: Sto esser, jeu vesel buc el (mira en stanza da Dr. Anderson)

Betty: Tgei veis Vus detg anson, Puka?

Elwood: ( va amiez) Gie.

Betty: Zatgei niev?

Elwood: Na,na, zatgei fetg vegl.

Betty: Da ver? Hai jeu aunc mai udiu.

Elwood: Quei fa gnanc surstar mei. Cun mei eisi iu tuttina, tochen ch’jeu hai entupau
el. Jeu sperel, che Vus hagies zacu la pusseivladad d’emprender
d’enconuscher el. Jeu sun segirs ch’el vegn immediat ad haver bugen
Vus.(stat davon amiez, sin ina lingia cun Betty)

Betty: Serius? Quei scheis Vus segir mo ord spir honzeliadad.

Elwood: Insumma buc. Sche Harvey ha bugen zatgi, muossa el quei. Sche ina
persuna interessescha buc el, eis el sco buca cheu. Ei vesa lu o sc’ina
sutga vita ni in plaz vit sil plantschiu. Harvey far siu meini sur dils
carstgauns, buca mo aschia 1,2,3 – el lai peda (va agl esch seniester)

Betty: Aschia ston ins far quei ozildi.

Elwood: El ha numnadamein è bugen Louise, perquei ch’el ha bugen mei, e perquei
che Louise ei mia sora. Ussa, stuess ins tertgar, che quei sentiment vegn
dad omisduas varts – buc ? ( mira ella stanza dretg, va tier la sutga dretg
dalla meisa) Mo Louise – ei para aschia ch’ella ha buca marveglias dad el.
Quiteis Vus quei buca trest, Mrs. Chumley ?

Betty: Jeu sai buc, Mr. Down. Jeu, da mia vart, pretendel gia daditg buca pli, che mia
 familia ha bugen mes amitgs.

Elwood: (sesa silla sutga dretg dalla meisa) Harvey ha buca detg mo ina ga, mobein
     milliuns ga : « Elwood, per tei fagess jeu tut. » Mrs. Chumley -

Betty: Gie?

Elwood: Savevas Vus, che l’onda Rosa da Mrs. Mc. Elinneys vegn questa sera sin
     viseta ? Nuspitgadamein, da Cleveland.

Betty: Na, hai jeu buca saviu.

Elwood: E la Mrs. Mc. Elinney è buc. Cheutras essas Vus ella medema situaziun.

S-MARY 1-1_Miu bien amitg Harvey


33

Betty: Jeu enconuschel negina Mrs. Mc. Elinney.

Elwood: Ella habitescha ella casa sper nus. Ina grondiusa femna. Harvey ha
raquintau a mi quei dall’onda Rosa. Ina pulit interessanta pintga novitad,
pari dad esser per mei. Ed ei stat liber a Vus da risdar vinavon ella.

Betty: Denton….

Elwood: Leis Vus buca vegnir cun mei in tec el marcau, Mrs. Chumley? Jeu vess
    plascher d’envidar en Vus sin in whiskey.

Betty: Engraziel fetg a Vus, mo jeu spetgel sin miu um. Sch’el vegn giu ed jeu sun
 buca cheu fa el sfra….. vess el buca plascher.

Elwood: E gliez lein nus buc. Lu forsa in ‘autra ga.

Betty: Denton, zatgei pauc savess jeu far.

Elwood: Zatgei pauc savessas Vus far ? Ussa sun jeu spannegiaus.

Betty: Sche Vies amitg vegn anavos, tochen ch’jeu sun aunc cheu, savess jeu gie
 drizzar o ad el zatgei.

Elwood: (engrazieivels) E quei fagessas Vus bugen? Quei fuss fetg bi da Vus
    (va tiel pult nua che sia capiala ei)

Betty: Jeu scrivel ei cheu  davos sin vossa carta. (pren in rispli ord sia tastga) E lu –
 tgei duei jeu dir ad el ?

Elwood: Fagei aschi bien e dumandei el, sch’el vess tschaffen da s’entupar cun mei
    el marcau, sch’el ha buca avon zatgei auter.

Betty: (vida scriver)  Entupar Mr. Down el marcau. – Nua ?

Elwood: Harvey sa schon nua.

Betty: (vida scriver) Harvey sa schon nua. Harvey…tgei ?

Elwood: Mo Harvey.

Betty: (ella stat sin peis e va al pult.) Zatgei ditg jeu a Vus.

Elwood: Tgei?

Betty: (metta la sutga dretga dil pult ella dretga posiziun) Miu um ed jeu mein gest el
 marcau, Via Sullivan, ad ina party da cocktail, tier Dr. Mc Clure.

Elwood: (noda sil bloc da notizias che schai sil pult) Party da cocktail, Via Sullivan

S-MARY 1-1_Miu bien amitg Harvey


34

Betty: En in pér minutas mein nus, e lu savessen nus gest prender cun Vies amitg.

Elwood: Jeu less buca sfurzar Vus, denton vess jeu fetg grond plascher da Vies
     survetsch.

Betty: Da sforz ha negin tschintschau – Dr. mc Clure fa quella party a caschun dil
 natalezi da sia sora.

Elwood: El ha ina sora? Quei hai jeu buca saviu.

Betty: Ah, Vus enconuschis Dr. Mc Clure?

Elwood:  Na.

Betty: (metta la carta dad Elwood sin meisa) Denton…( sesa silla sutga dretg)

Elwood: Schia, ei ha fatg fetg grond plascher d’emprender d’enconuscher Vus, e
speronza sevesin nus beingleiti puspei inaga. Biala sera, mia cara dunna.
(tegn sia capiala, fa ina reverenza, va tiegl esch, semeina) Vus vegnis
sofort ad enconuscher Harvey. El ei ualti gronds. (muossa cul maun)
Aschia… (va seniester viado)

(da miez vegn Dr. Chumley, Dr. Anderson e Kelly in suenter l’auter viaden. El va tier
la sutga dretg dil pult, Kelly va dretg el biro da Dr. Chumley, per siu manti e sia
capiala. Dr. Anderson va al pult)

Dr. Chumley : Quella Mrs. Simmons ha buca bia bunaveglia., Dr. Anderson. Ella
snaghescha ch’ella hagi ina lieur alva, pretenda che siu frar hagi ella.
(scriva in recept) Dei ad ella dallas nov duas da quellas… ed aunc ina
dallas diesch. Sch’ella ei vinavon malruasseivla. Dallas otg vegn ella
aunc inaga ella bugnera e damaun marvegl dallas siat aunc inaga. E
lu mirar sch’ella muossa dapli bunaveglia.

Dr.Anderson : Giebein.

Dr. Chumley : (metta il culi sil pult) Vus saveis gie nua che Vus pudis tier mei per
   cass. Eis semtgada cara ?

Betty : Gie, Willie. Ed….Oh, Willie…..

Dr. Chumley: Gie?

Betty: In um ei staus cheu. In um che veva num – lai mirar mei spert (pren la carta
dil pult) Cheu ei sia carta, Elwood. Elwood P. Down.

(Kelly vegn ord il biro da Dr. Chumley cun sia capiala)

Dr.Anderson : Quei ei il frar dalla Mrs. Simmons. Jeu hai dau ad el ina lubientscha
    da passar, el astga mira entuorn cheu in tec….

S-MARY 1-1_Miu bien amitg Harvey


35

Dr. Chumley : Quella femna astga veser negin oz. Absolutamein negin. Schei ad el
   quei.

Betty: El ha buca pretendiu da saver veser ella. El encureva zatgi. X in amitg dad el.

Dr. Chumley : Tgi savess quei esser Dr. Anderson ?

Dr. Anderson: Sai buc.

Betty: Zatgi ch’ei vegnius cun el oz suentermiezdi cheu sperasvi.

Dr. Anderson: Mrs. Kelly, cu Vus veis viu Mr. Down, era zatgi cun el?

Kelly: (miez dretg, dat a Dr. Chumley sia capiala) Na, el era persuls.

Betty : Siu amitg seigi sesius cheu, ha el detg a mi, sin quella sutga cheu. Cun manti
  e capiala. El pareva dad esser ualti trumpaus che quei um era buca cheu pli.

Kelly : (Ins vesa ch’ella ha ina buna idea) Dr. Anderson…

Betty: Sche nus anflien siu amitg, hai jeu detg ad el, sappien nus prender el cun nus
 egl auto el marcau. Va quei?

Dr. Chumley: Gie, segir….Naturalmein.

Betty: Oh, spetga, jeu hai scret si ei davostier. Il num da siu amitg ei Harvey.

Kelly: Harvey!??

Betty: La schlatteina ha el buca detg a mi, e lu ha el aunc detg enzatgei sur dad el,
 jeu sai buca sche jeu hai capiu el endretg, el seigi in Puka.

Dr. Anderson/ Dr. Chumley: Harvey!??

Betty: (stat sin peis) El ha era detg che siu amitg seigi fetg gronds….Tgei fas ti per
ina tschera, Willie. Quei um ei staus fetg honzelis, ed el ha supplicau nus da
prender el cun nus el marcau. Sch’ins astga lu buca pli far in plascher pli a
zatgi, pertgei vivin nus lu aunc? (va amiez)

Dr. Anderson: (vegn strusch si cul flad) Nua ??!!!!!... Nua eis el ius, Mrs. Chumley?

Dr. Chumley: ( vilaus, grescha) Purtei immediat quella capiala a mi !!

(Kelly va per la capiala, Betty va tier la sutga dretg dalla meisa, nua che Dr. Chumley
sesa.)

Betty : Jeu sai buca nua ch’el ei ius.

(Dr. Anderson sesa cun ina tschera seniester dalla meisa, pren il telefon. Dr.
Chumley mira ch’ins peglia tut tema, ha entschiet a svegliar el cudisch da telefon)

S-MARY 1-1_Miu bien amitg Harvey


36

Dr. Anderson: (el telefon) Henry… Dr. Anderson.

Dr.Chumley: (duront ch’el far ir las paginas) Gaffney…
  Gaffney…Gaffney…Gaffney…Gaffney…Gaffney…

Dr. Anderson: Henry, ei in um cun in vestgiu brin e capiala gest ius tras la porta
    prinzipala? Gie? Oh Dieus partgiri!

(penda si, sesa leu sco sch’el vess survegniu ina attacca. Kelly vegn da seniester
enamiez culla capiala)

Dr.Chumley: (ch’ha gia mess en la numra) Mr. Gaffney…cheu ei Dr. William
Chumley, il psichiater. Mr. Gaffney,Vus veis telefonau oz suentermiezdi
cheu pervia dad in pazient, che Vus levas schar visar en ella clinica.
Co scriv’ins quei num ? Cun dus os ? Elwood P. Down. Engraziel fetg.
(penda si, stat sin peis, tauscha la sutga sut il pult, pren la capiala da
Kelly. In mument stat el grad eri, mira sin Dr. Anderson.) Dr. Anderson,
jeu cretg, aschia veis Vus num.

Dr. Anderson: Gie, docter?

Dr.Chumley: Vies studium spezial ei stau psichiatria? (tegn ad ault la capiala e
catscha dus dets tras las ruosnas.) Forsa han ei emblidau da muossar
a Vus, ch’ina lieur ha duas ureglias liungas e ch’ins sto far en duas
ruosnas ella capiala per che las ureglias hagien plaz.

Dr. Anderson: Mr. Down pareva dad esser tut normals oz suentermiezdi.

Dr.Chumley: Dr. Anderson – La funcziun d’in psichiater ei quella, dad anflar o, sch’in
individium ei normals, ni sch’el tschontscha mo normal (Betta la capiala
sin meisa) Eisi insumma clar a Vus tgei che Vus veis fatg a mi?
(Smacca il nuv dil stgalin) Vus deis buca risposta. Jeu vegn a dir a Vus
ei. Vus veis lubiu ad in cass psichiatric dad ir ord quella clinica, per ir a
spass cun ina surdimensionala lieur en tutta libertad. Vus veis sfurzau
mei, in psichiater, da telefonar ad in advocat  - jeu ditgel: In toc
advocat, per dumandar el, tgi ch’ei vegnius cheu per vegnir internaus.

(Wilson vegn en)

Dr. Chumley: In mument Wilson. Jeu drovel Vus. (puspei ad Anderson) Jeu stoss
ussa far zatgei ch’jeu hai 15 onns buca pli fatg. Jeu stoss ir a catscha
suenter in pazient. Jeu stoss vegnir anavos cun el, ed el medem
mument che quei ei schabegiau, ei Vossa relaziun cun quest institut
vargada. (semeina tier Wilson – Tschels stattan sco pals e tut
tementai)

S-MARY 1-1_Miu bien amitg Harvey


37

Dr. Chumley : Wilson, miu auto.(a Betty) Cara, cloma si Dr. Mc Clure e di che nus
sappien buca vegnir. Kelly, Vus vegnis cun mei e gideis da prender
quella femna ord bugnera – (cuora da scala si)

Kelly: (suenter ad el) Gie, docter.

(Dr. Anderson va en siu biro, Wilson ei en zulèr e tila en siu manti)

Betty: (dretg spel regal da cudischs) Jeu stos telefonar a casa e dir alla cuschiniera
 che nus essan tuttina a casa a tscheina. Quella vegn ad esser verructa.
(semeina) Wilson!

Wilson: Gie. –

Betty : Tgei ei in Puka?

Wilson: In tgei?

Betty: In Puka.

Wilson: Vus saveis intercurrir mei naven da sum tochen dem.

Betty: Jeu less saver sche quei stat el Lexicon. (pren in cudisch ord la cruna) Cheu
eisi en tut. Forsa ei Puka in mistregn, ni aschia enzatgei. (entscheiva a leger,
cala denton spert si e metta il cudisch aviert sin meisa) Na, uss hai jeu buca
peda per quei. Sche Dr. Chumley vegn giu e vesa che jeu sun aunc adina
cheu ( va spert agl esch seniester) sfra……jeu manegel….Oh Dieus en
tschiel ! (seniester naven)

Wilson : (va tier la meisa, pren il cudisch e legia, va suenter cul det) Puka – Ord la
veglia mythologia keltica. In spert cun forza magica en fuorma d’in animal.
Adina fetg gronds. In Puka cumpara tscheu e leu, uss e pli tard, tier quel ni
tier tschel, gest sco sia luna ei. El ei alvs, denton ina nauscha creatira. E co
vai cun Vus Mr. Wilson ? (scrola il cudisch e legia puspei) Tgi el lexicon vul
saver quei (mira aunc inaga el cudisch, lai dar el sin meisa) Duei il giavel
vegnir per el ! (spert seniester naven)

Umbrival

S-MARY 1-1_Miu bien amitg Harvey


38

Secund act

1.Szena

Scena : Puspei la biblioteca dils Down’s

Temps : 1 ura pli tard

Ei stgalina, Mary vegn da dretg. Ella cloma anavos

Mary: Gie, la scala alla fin dil zulèr, ella tiarz’alzada. Mo mei si, jeu sun grad tier Vus.

Mr. Gaffney: (vegn en, mira in tec entuorn) Nua ei ella? (el stat davos meisa)

Mary: Tgi? Tgi manegeis Vus Mr. Gaffney? Prendi plaz.

Mr. Gaffney: Jeu manegel Vossa mumma. Nua ei Louise ?

Mary: Mo, Mr. Gaffney, Vus saveis gie nua ch’ella ei. Cun aug Elwood el sanatorium.

Mr. Gaffney: Gliez sai jeu. Mo daco ha ella telefonau a mi el club? Tschintschava
sc’ina disperada. Jeu hai gnanc survegniu cun per tgei ch’ei mava
(sesa silla sutga dretg dalla meisa)

Mary: (va tier la sutga seniastra)  Curios, Ella ei ida cun aug Elwood el sanatorium.
Veva gie da far nuot auter che dad enviar el. (va davos, arva igl esch e cloma
viado) Veis anflau ei? Jeu vegn grad si. (Spetga, semeina viers Mr.Gaffney)
Speronza gartegia quei.

Mr. Gaffney: Tgei ? Sche tgei gartegia? Da tgei tschintscheis Vus?

Mary: Cu mumma ed aug Elwood ein stai naven, sun jeu ida el biro dad immobilias
per schar scriver o la casa da vender. E tgei manegeis che jeu hai anflau leu?
(sesa)

Mr. Gaffney: Sai buc, in pèr vons?

Mary: In um, ch’ encuera exact asch’ ina casa veglia sco quella cheu. El ei gest
cheusi e mira in tec entuorn.

Mr. Gaffney: Tedlei Mary, quella casa sauda buca a Vus. Ella sauda a Vies aug
 Elwood.

Mary: Denton ussa, cu Elwood ei serraus en, controllescha gie mumma il pussess, ni
buc ?

Mr. Gaffney: Nua ei Vossa mumma?

Mary: El sanatorium da Dr. Chumley. Per declarar ad el la historia cun Harvey e per
enviar aug Elwood.

S-MARY 1-1_Miu bien amitg Harvey


39

Mr. Gaffney: Daco ha ella telefonau a mi el club? Amiez la partida ed ha griu, jeu
dueigi vegnir spersvi, pervia da zatgei impurtont.

Mary: Jeu sai buc ei, jeu sai semplamein buc ei. Veis Vus ils documents da possess
da quella casa ?

Mr. Gaffney: En miu tresor, Mary. Quei enviament dad Elwood….a mi plai quei buca
 propi.

Mary: Mumma ed jeu savein ir sin viadi… finalmein! Forsa a California.

Mr. Gaffney: Jeu hai adina giu bugen el. Tut vess el saviu dumignar, esser zatgi, ver
 ina buna posiziun.

Mary: E tgei ha el survegniu? Ina gronda lieur.

Mr. Gaffney: Nuot muncava ad el. Tschurvi, persunalitad, amitgs – el veva tut. Ils
 umens vevan bugen el, las femnas vevan bugen el, jeu vevel bugen el.

Mary: Leis Vus veramein declarar a mi, che aug Elwood era inaga normals? Che
femnas vevan bugen el sco ina femna ha bugen zatgei?

Mr. Gaffney: Buca pli, dapi ch’el va a spass cun quella lieur. Mo pli baul era la scaffa
 da brevs da Vossa tatta pleina cun brevs parfumadas per Elwood.

Mary: Buca da crer.

Mr. Gaffney: Clar, in tec in curios eis el adina staus.

Mary: Gliez crei jeu.

Mr. Gaffney: Gie, Elwood ha midau bia ga ses plans. – Tuttenina – Ed ei tuttina
adina staus ruasseivels. Jeu hai admirau quei. Prendi inaga in
carstgaun da media, che vesa tuttenina ina lieur alva. Zatgei vegn el a
far. Mo Elwood buc. El ha è priu quei cun tutta ruasseivladad.

Mary: Quel batta, quei ei tut. Vus saveis gnanc inaga sminar, tgei ch’el fa tut cun
quella lieur.

Mr. Gaffney: Oh, bein! El ei staus bia ga cun sia lieur en miu biro, jeu hai viu tut.

(Canera neu dalla scala)

Mr. Gaffney: Tgei ei quei per ina canera?

Mary:  Quel che vegn a cumprar quella casa – ella tiarz’alzada (mira siado)

(Louise stat en zulèr, vesa o fetg mal, scrola tresta il tgau, mira per la stanza entuorn,
sia capiala ei si uiarscha)

S-MARY 1-1_Miu bien amitg Harvey


40

Mary : (Seglia si) Mumma ! Mirei leu Mr. Gaffney.

Mr. Gaffney: (stat si) Louise ! Tgei eisi cun Vus ?

Louise: (scrola il tgau) Jeu vess mai tertgau che jeu vesi Vus aunc zacu inaga.

(Mary e Mr. Gaffney gidan ella sin la sutga dretg dalla meisa)

Mary : Tenir ella, Mr. Gaffney. Ella vesa o sco sch’ella dess da leu vi.

(Els dus tegnan ella e meinan ella plaunsiu tras la stanza)

Louise : Buc aschi spert.

Mr. Gaffney:  Bufatg, Mary, bufatg.

Louise: Schei seser mei. Semplamein seser.

Mr. Gaffney: (Meina ella tier ina sutga gronda) Cheu, cara Louise…

(Louise ei gest vidlunder da seplaccar, ella schema, mo avon ch’ella vegn da seser
dil tut, dat Mary ina grida, e Louise stat puspei agradsi.)

Mary: Mumma – (Ella pren naven ina cuviarta dalla sutga, tegn ad ault ella) Il niev
quen da gas. Nus vein aunc gnanc aviert si quella brev.

Louise : (sepusa cul tgau el maun) Oh,oh… ! (sesa)

Mr. Gaffney: Dei ad ella in tec té, Mary! Levas in tec té, Louise?

Mary: Jeu portel a ti in té mumma. Mr. Gaffney, targi o il manti ad ella !

Mr. Gaffney: Schei trer o vies manti da Mary. Mary, targi o siu manti.

Louise : Schei star mei, schei seser mei cheu. Schei trer flad mei.

Mary:  Schei trer flad ella, Mr. Gaffney.

Louise: Schei seser mei, mo ina minuta. – Suenter mon jeu siu en miu letg e schaiel.

Mary: Tgei eis ei schabegiau, mumma?

Louise: Mr. Gaffney, Vus stueis accusar quella glieud. Els han serrau en mei e
   schau ir Elwood.

Mr. Gaffney: Tgei ?

Mary: Mumma !

S-MARY 1-1_Miu bien amitg Harvey


41

Louise : (pren giu sia capiala) Mirei inaga sin mia frisura.

Mary : Mo daco ? Tgei has detg? Tgei has fatg? (Stat en schanuglias avon ses peis)
 Zatgei stos ti gie ver fatg.

Louise: Buca tec. Jeu hai mo raquintau ad els dad Elwood e Harvey.

Mr. Gaffney:  E lu han ei….? Jeu capeschel buca quei… (sesa silla sutga dretg)

Louise : Jeu hai raquintau al miedi sur dad Elwood e lu sun jeu ida giu egl auto per
siu uorden. Jeu mavel tras il curtgin e tuttenina stat quei horribel um avon
mei – in ruffien (« Zuhälter ») Quei sent’jeu immediat. Setratgs en tut en alv,
sco en quels inserats,

Mary: E lu mumma ? – E lu?

Louise: Quei um tschappa mei, runa mei en casa, stauscha mei da scala si e lu –

 (Sbassa il tgau, Mary e Mr. Gaffney miran in sin l’auter)

Mr. Gaffney: (Migeivel) Tschintschei vinavon Louise.

Mary: (pren siu maun) Paupra mumma. – Era ei in um giuven?

Mr. Gaffney: Mary, igl ei forsa meglier sche Vus meis giuado.

Mary: Uss ? Raquenta vinavon, mumma.

Mr. Gaffney: (pli datier a Louise) Tgei ha el fatg ?

Louise : El ha scarpau naven a mi il resti.

Mary: Oh, veis udiu quei Mr. Gaffney? E lu mumma? (ella teidla cun bucc’e nas)

Mr. Gaffney: Tier Niessegner! Cun quels mon jeu avon dertgira.

Louise : E lu ha el mess mei ella bugnera.

Mary: (trumpada) Oh! Ach! (stat sin peis)

Louise: Jeu hai adina tertgau, tgei ch’ in ei, san ins leger vid sia fatscha. Cartis Vus
buca quei Mr. Gaffney?  Crei buc ei, Mary. Quei um ha tractau mei sco sche
jeu fuss ina putauna. Mo jeu sun sedustada. Adina hai jeu detg, sch’in um
attacca mei, lu cumbatt’jeu. Hai jeu buca adina detg quei Mary ?

Mary : Adina, Mr. Gaffney, Ed jeu dueigi far il medem, ha ella detg.

Louise : Ed ussa vegn aschia in tip en quei sanatorium, metta mei ella bugnera e
    tractescha mia sc’ina….

S-MARY 1-1_Miu bien amitg Harvey


42

Mary : Sc’ina tgei ?

Loise : Sc’ina stuorna – mo ord nauschadad.

Mr. Gaffney: Giavetschen.

Louise : Lu ein quels miedis vegni si ed han dumandau o mei – sur da mes basegns
fisics – ed aunc autras tschuffas caussas. Quei plaz ston ins schubergiar,
Mr. Gaffney. La dertgira duei prender quei cass enta pugn. Mary,
empermetta a mi che ti vegnas mai ad ir leu.

Mr. Gaffney: Quella caussa toffa horibel. Mo sche Dr. Chumley tratga, ch’el sappi
prestar ina casa tuffusa, lu sbagl’el lu camerat. Quel catsch’jeu ord il
marcau.

Louise : Schei inaga, Mr. Gaffney. Patratgen quels miedis en da quels loghens mo
    vida da quellas caussas ?

Mr. Gaffney: Caussas sexualas, manegeis Vus ? Sai jeu buc.

Louise : Sche gie, lu duessen quels seturpegiar. Quei han gie il tgau plein cun da
quei. Daco meis Vus buc a far ina liunga spassegiada ell’aria frestga ? Mr.
Gaffney fa quei gia dapi onns, neve Mr. Gaffney ?

Mary: Schon ?

Mr. Gaffney: Ussa stos jeu far in pèr notizias.

(Mary va davos meisa)

Mr. Gaffney: Quels miedis han pia dumandau o Vus – Dr. Chumley – e co ha tschel
 num?

Louise: Dr. Anderson. (sesa agradsi, mira entraviers sin quels dus e para dad esser
neunavon e vitala) Denton, Mr. Gaffney, tedlei buca sin quei ch’el di a Vus.
El di manzegnas. El ha ils egls fetg datier in da l’auter. Tut quels han da
quels egls dian manzegnas. Ed – jeu hai raquintau a Vus zatgei ch’ei fetg
intim, ed el ha tschintscherlau o ei.

Mary: Tgei has raquintau ad el, mumma (davos meisa)

Louise: Emporta buc! Emblida ei ! Jeu less buca tschintschar sur da quei. (stat sin
   peis, va davos la sutga) Ins sa sefidar a negin.

Mr. Gaffney : Tgei che Vus veis detg a quei Dr. Anderson saveis Vus era di a nus,
  Louise. Ella ei Vossa feglia ed jeu sun Vies advocat.

S-MARY 1-1_Miu bien amitg Harvey


43

Louise : Jeu sai, tgi che tgi ei, Jeu vi buca tschintschar sur da quei, jeu less ir en miu
     letg.

(Gaffney stat sin peis)

Mary : Denton mumma – ti emblidas la caussa principala ! Nua ei aug Elwood ?

Louise : (per seseza) Jeu vess fatg meglier da schar la detta dad el. Zaco
    schurmegia quella sgarscheivla lieur el.

Mary : Nua ei aug Elwood? Dai tuttina risposta!

Louise: ( Emprova dad esser nunpartischonta) Co duei jeu saver quei ? Els han
schau ir el (va encunter esch dretg) Umens ein buca interessants per quella
glieud, quei sas ti. Fai buca da naiva.

(canera da surengiu)

Louise : Tgei ei quei ?

Mary : Jeu hai anflau zatgi che cumpra la casa.

Louise : Tgei ?

Mary : Teidla mumma. Nus stuein anflar igl aug Elwood. Emporta buca tgi che ha
 attaccau tei, aug Elwood sauda serraus en.

Louise: Jeu sai buca nua ch’el ei. L’autra ga meis Vus ad invernar Elwood, Mr
Gaffney. Mo spitgei, tochen ch’el auda, tgei che quels han fatg cun mei.
Quel vegn a rebellar. Emblidei buca il plogn, Mr. Gaffney. Mary Lou, jeu
sperel fetg che, aschi ditg sco jeu vivel, buc in um trai o a ti il resti e tila tei
ella bugnera. (dretg naven)

Mary : (a Mr. Gaffney) Vus vesis, mumma fa empaglia tut. Emporta buca tgei ch’ei
 schabegiau leu. Aug Elwood va aunc adina a spass cheuo cun Harvey.

Mr. Gaffney: (studegiond) Tgei ch’jeu hai dar far, ei notizias
.
Mary: Quei ei tut la cuolpa dad aug Elwood.El ei vegnius sissu tgei che mumma veva
avon cun el – ed ha schau far maltschec cun ella. Lu eis el fugius.

Mr. Gaffney: Oh, na! Tschintschei buc aschia. (va davos la sutga) Vies aug
schazegia Vossa mumma sil pli ault grad. Gia cu els eran pigns, leva el
adina parter tut cun ella, tut quei ch’el veva.

S-MARY 1-1_Miu bien amitg Harvey


44

Mary: Jeu dun buca suenter. Nus engaschein dedectivs. Nus vegnin ad anflar el. E
per l’autra, Vus duesses plitost spargnar in tec da Vossa simpatia per mia
mumma e mei. Vus veis buc idea, tgei che nus stuein tener o cun Elwood. Mo
spitgei, tochen ch’jeu muossel a Vus, tgei ch’el ha purtau a casa. Nus vein
zuppau ei cheuo en garascha. Mo spitgei.

Mr. Gaffney: Jeu vegn a tschintschar cun Louise. Davos quella caussa sezuppa
 aunc dapli. Jeu sentel quei.

Mary : (seniester naven) Spitgei, jeu muossel ei a Vus, Mr. Gaffney.

Mr. Gaffney : Bien, jeu spetgel.

Wilson : (da dretg viaden, va alla meisa dretg) Eis el cheu?

Mr. Gaffney: (vid la sutga dretg, alla meisa dretg) Tgei – tgei leis Vus cheu?

Wilson: Quei clown culla lieur, eis el cheu ?

Mr. Gaffney : E tgi, sch’ jeu astgel dumandar, essas Vus?

Wilson: (clamond el corridor) Buca cheu, docter! (a Gaffney) Dr. Chumley vegn
    cheu, en mintga cass. Co veis Vus num ?

Mr. Gaffney: Chumley – bien, bien, bien ! Jeu stos tschintschar cun el. (sesa)

Wilson: Co veis Vus num?

Mr. Gaffney:  Jeu sun Mr. Gaffney, advocat – Nua ei Dr. Chumley?

Wilson: Perquei ch’il docter vul adina saver, cun tgi ch’el tschontscha.

(Dr. Chumley vegn en)

Wilson: Quei buob cheu di, ch’el hagi num Gaffney, docter.

Mr. Gaffney: Gie sche lu Dr. Chumley…..

Dr. Chumley: Buna sera ,Mr.Gaffney. Nus savein buca piarder temps. Eis el staus
  cheu? (va seniester sper la meisa)

Mr. Gaffney: Elwood? Na – denton Dr. Chumley….

Wilson: Quel ei buca staus cheu. Quel fema nus ella pipa, sezuppa zanua. Quei
    vegn a dar la lavur da fimentar o quei hutsch.

Dr. Chumley : Tuttina, jeu vegn ad anflar el. Quels kerlis ein clevers, lavai cun tut las
auas. Mo jeu pos tier els, adina. Wilson, veis Vus la gliesta, nua che
nus essan gia stai ? Quei ei miu gidonter, Marvin Wilson.

S-MARY 1-1_Miu bien amitg Harvey


45

Wilson : (pren in pupi ord il sac) Cheu, docter.

Dr. Chumley : (sesa) Legia avon !

Wilson : (a Dr. Chumley) Nus essan stai en 17 bars. Ella « troccla », ella stiva da
liquers, el local da pumpiers, alla staziun, el silo da graun. Tgei duess quel
far el silo da graun ?

Mr. Gaffney: Quel che survigilescha quei, ei in amitg dad el. El ha bia amitgs, en bia
 loghens.

Dr. Chumley : Jeu sun cheu, per dumandar Mrs. Simmons, sch’ella savess metter
   avon nua ch’el savess aunc esser.

Mr. Gaffney : Dr. Chumley, jeu stos dir a Vus, che la Mrs. Simmons ha dau a mi
l’incarica d’accusar Vus, pervia dallas smisereivliadads, ch’ein
schabegiadas oz suentermiezdi en Vies sanatorium.

Dr. Chumley : In plogn ?!

Mr.Gaffney : E mo che nus essan gia vidlunder…

Wilson: (va davos meisa) Cheu veis la miarda, docter. Nus isein o ils calzers per
    anflar quei spinner ed….

Dr. Chumley : Quei ch’ei schabegiau oz suentermiezdi…. ?

Mr: Gaffney: Tgei eis ei schabegiau oz suentermiezdi?

Dr.Chumley: Mr. Gaffney, oz suentermiezdi ha ei dau ina malcapientscha. Jeu hai
relaschau miu assistent, ch’ei staus responsabels per quei. Quei cass
schai uss en mes mauns. El interessescha mei. E miu interess per in
cass san ins buca cumprar cun daners. Cheu saveis Vus dumandar tgi
che Vus leis.

Mr.Gaffney: Denton quella caussa dad oz suentermiezdi, docter……

Dr. Chumley : Quella ei da negina impurtonza.

(Mary ei vegnida en stanza cun in grond pac plat, zugliaus en pupi. Duront ch’ella
metta ei encunter la preit, teidla ella tier)

Dr. Chumley : Il principal ei ussa da puder tier quei um e metter el el sanatorium,
   nua ch’el sauda.

Mary : (Vegnend anavon) Aschia eis ei, Mr Gaffney. Exact quei manegel jeu.

Mr. Gaffney: Astg’jeu presentar? Miss Mary Lou Simmons. La niazza da Mr. Down.
 La feglia da Mrs. Simmons.

S-MARY 1-1_Miu bien amitg Harvey


46

(Dr. Chumley stat sin peis)

Mary: Far plascher, Dr. Chumley.

Mr.Chumley: (contempla ella naven da tgau tochen pei, sco quei ch’el far tier las
 femnas) Far plascher, Miss Simmons.

Wilson : Hallo Mary !

Mary : (vesa el pér ussa. mira sin el, cun ina mischeida da tema e plein marveglias)
 Tgei? Oh…

Dr.Chumley: Denton ussa less jeu tschintschar cun Vossa mumma.

Mary : Jeu crei buca che lezza vegni giu. (a Gaffney) Forsa vegn ella giu, sche Vus
 scheis ei ad ella? (ha mess vi il pac)

Mr.Gaffney : Vossa mumma ei vegnida attaccada corporal. Ella ei vegnida - sappi
Dieus tgei ch’ella ei vegnida – Quei um ei buca ius datier ad ella ord
motivs da lavur, mobein ord motivs privats.

Dr. Chumley : Wilson – Quei ei ina seriusa accusaziun.

Wilson: Dr. Chumley. 10 onns lavurel jeu ussa tier Vus. E Vus cartis, quei che quei –
   Co veis schon puspei num ?

Mr.Gaffney : Mr.Gaffney. - Dr. Jur. Gaffney

Wilson : Engraziel ! Vus cartis quei che aschi in tat vegl, sco quel leu… ?

Dr. Chumley : Wilson !

Wilson : Jeu ed ina femna veglia che vesa ina lieur !

Mr. Gaffney : Mrs. Simmons vesa buc ina lieur, siu frar vesa ella.

Mary : Exact, aug Elwood.

Mr. Gaffney : Sche Vus leis vegnir cun mei, docter….

Dr. Chumley: Bugen, Mr. Gaffney. Wilson, spitgei cheu sin mei
  (cun Gaffney dretg naven)

Wilson: Fetg jeu, docter.

(Mary ei faszinada da Wilson, ella emprova, fetg schenada, da vegnir en contact cun
el, mira sin el. El vegn encunter ad ella. El sghegna.)

Wilson: Schia, Vus veis num Mary…

S-MARY 1-1_Miu bien amitg Harvey


47

Mary: Co? Ah, -  gie. (fa in pass anavos)

(Wilson va suenter)

Wilson: Sche nus anflein Vies aug, Stueis Vus gie vegnir e visitar el el sanatorium.

Mary: Jeu sai propi buc, jeu….

Wilson: Sche Vus vegnis, - jeu vegn ad esser leu.

Mary: Vus essas leu? Oh…..

Wilson: E sche Vus vesis buca gest mei, negin problem. Zacu vegnel sperasvi, fatg
giu. – (el va aunc adina suenter ad ella) Veis udiu, jeu stos spitgar ? Ha il
docter detg.

Mary: Gie.

Wilson: Aschia che jeu vess gie peda per in paunet cun in iev e tschaguolas ed in
   glas latg.

Mary: Naturalmein. Perdunei che jeu mon ordavon en cuschina.

(ella entscheiva ad ir, el tegn ella)

Wilson: Schon bien, Vus essas senza menda, Mary.

Mary: Tgei?

Wilson: Dr.Chumley ha immediat sefatg en ei. El sefa en tut (el vegn pli datier ad
ella, dat tier mintga silba ina cul det sin sui bratsch) Jeu ditgel zatgei a Vus,
Mary – serius –

Mary: Tgei ?

Wilson: Vus veis ina mega figura. E lu veis Vus aunc zatgei: Vies aug ei la megliera
numra ch’ei tochen dacheu staus en nossa casa da narradira.
(el va ordavon en cuschina, ella suenter, trumpada e vilada)

(Ina mesa secunda stat la tribuna vita. Lu vegn Elwood da dretg viaden. El pren il
telefon e metta en ina numra)

Elwood: Hallo, sanatorium Chumley? Ei Dr. Chumley leu? Oh, Mrs Chumley! Cheu
ei Elwood P. Down. Co vai cun Vus ? Mrs. Chumley, savessas Vus buc
anflar o, nua che Harvey ei ? Na, buca fagei quitaus. Jeu vegn schon ad
anflar el. Donn, che jeu hai munchentau Vus alla party da cocktail. Quella
glieud tiels Mc. Clure eran tuts fetg charmants. Jeu hai saviu reparter ina
massa da mias cartas.

S-MARY 1-1_Miu bien amitg Harvey


48

Jeu hai spitgau sin Vus, e lu ei il telefon vegnius, che Vus sappies buca
vegnir, perquei ch’in pazient seigi scappaus. Nua che jeu sun? Jeu sun
cheu. Mo jeu mon gest. Jeu stoss anflar Harvey.
Sche lu, Mrs. Chumley, jeu serecamondel a Vus ed a tut quels che Vus
entupeis. Adia.

(El penda si, vesa il pac ch’ei encunter la preit. Sia tschera muossa : «  Ah, cheu eis
el». El va tiel pac, scarpa naven il pupi, ed ins vesa in maletg da colurs d’ ieli d’ina
lieur alva che stat sillas combas davos, tschiep blau e gravatta cotschna. El tegn il
maletg cun bratscha stendida e mira sissu plein luschezia. Lu mira el per la stanza
entuorn, nua ch’el savess pender si el. El metta il maletg sur il cheminé e cuviera
aschi il maletg dalla tatta Down. El rimna ensemmen il pupi da pac, mira puspei cun
grond plascher sil maletg, fa ina reverenza e va dretg naven. Il telefon stgalina.)

(da seniester vegn Louise, Dr. Chumley vegn suenter)

Louise: Dr. Chumley, Vus saveis gest aschi bein ir a casa e spitgar. Jeu
accuseschel Vus sin 50’000 Dollars, ed aschia stat ei. (va al telefon, ella stat
cul dies encunter il cheminé ed ha aunc buca viu il maletg niev)

Dr. Chumley : (va suenter ad ella ) Mrs. Simmons…

Louise : (el telefon) Gie ?

Dr. Chumley : Quei maletg sur Vies cheminé…

Loise : Quei maletg ei la luschezia da nossa casa.

Dr. Chumley : (mira sin ella) Tgi ha malegiau quel ?

Louise : Oh, x-zatgi. Sai buc il num pli. La mumma ei stada model cheu per el, e lu
vein nus pagau el, ed el ei ius. ( el telefon) Hallo – gie – na – Quei ei Dexter
1567 – (penda si)

Dr. Chumley: Per daners fa la glieud tut il pusseivel. Quei maletg…

Louise : Dr. Chumley, (ella va vi tier el e mira ad el en fatscha) Cu Vus veis gidau
    mei ord la bugnera, - tgei hai jeu detg leu a Vus ?

Dr. Chumley : Vies meini. Vid ils plaids seregordel jeu buca pli.

Louise : Dr. Chumley, jeu hai detg, Vossa honzeliadad vegn memia tard. Hai jeu
    detg quei ni buc ?

Dr.Chumley : Forsa…

S-MARY 1-1_Miu bien amitg Harvey


49

Louise : Ed uss, mo che Vus veis entschiet cun quei maletg, less jeu aunc dir a Vus
zatgei sur da quel. Igl unviern vargau haiel frequentau in cuors d’art. La
differenza denter in portrait malegiau ed ina fotografia ei semplamein quel: Il
fotograf dat mo la realitad. Igl artist dat buca mo la realitad, mobein era il
siemi davostier. (pren in fil si da plaun) Nos siemis tegnan nus en
moviment. Quei ei la differenza dil carstgaun tiegl animal. Jeu vuless buca
viver, sche la veta existess mo da magliar e da beiber, durmir e setrer en e
setrer o… (semeina entuorn, vesa il maletg dalla lieur, dat in griu,
sebalontscha, schula bunamein da leu vi) Oh, docter – oh, teni mei – oh –

Dr.Chumley : (tegn ella) Ruasseivel, mo ruasseivel – Buca sevilentei si ! Tut ei en
  uorden. (sesa silla sutga) So – tgei veis Vus giu?

Louise : (muossa sil maletg) Dr. Chumley, quei ei buca mia mumma.

Dr.Chumley : Far plascher d’udir quei.

Louise : Oh, docter, Elwood ei staus cheu.

Dr.Chumley : Mo stei ruasseivla.

(il telefon stgalina)

Dr. Chumley: Mo ruasseivel (el telefon) Hallo! Gie, gie….tgi ei leu? (cuviera dabot il
  telefon cul maun) Quei ei el, Mrs. Simmons, vies frar.

Louise : (stat si, puspei normala) Schei tschintschar mei cun el.

Dr.Chumley : Schei buc ad el che jeu seigi cheu. Fagei aschia, sco sche Vus
  savessas da nuot.

Louise : Hallo Elwood, nua eis ti ? Tgei? – oh, in mument – (cuviera il telefon cul
    maun) El vul buca dir nua ch’el ei, el vul saver sche Harvey ei cheu.

Dr.Chumley : Schei ad el, ch’el seigi cheu.

Louise : Mo el ei buca cheu…

Dr.Chumley : Emporta buc. Forsa vegn el lu cheu. Dei suenter ad el. En da quels
  cass ston ins far quei aschia.

Louise : Gie – Elwood. Harvey ei cheu – daco vegnas buc a casa ? (mira entuorn da
quei malruasseivel, cuviera il telefon) Gida nuot, jeu dueigi far vegnir
Harvey al telefon.

Dr.Chumley : Schei ad el che Harvey sappi buca vegnir al telefon. Schei ad el –
hmm – Schei, ch’el seigi ella bugnera e Vus termetties el tier el…. Lu
anflein nus o nua ch’el ei.

S-MARY 1-1_Miu bien amitg Harvey


50

Louise : Ach, docter…

Dr.Chumley : Ei sto esser.

Louise : Elwood, Harvey ei en bugnera. Jeu fetg vegnir el tier tei sco ch’el ei
    schetgs. Nua eis Ti ? Elwood ! (penda si)

Dr.Chumley : E lu, ha el cartiu ei ?

Louise : Harvey seigi grad vegnius dad esch en. Jeu dueigi mirar suenter en bogn.
Quei stoppi esser zatgi auter en leu. Mo jeu sai, nua ch’el ei. Jeu hai udiu a
paterlond igl ustier. Elwood ei ella Taverna digl Emil ella Washington-Allee.

Dr.Chumley : (pren la capiala giu da meisa) Washington-Allee ? Quei ei mo in pèr
  minutas naven da cheu, buc?

Louise : Dr. Chumley, nua meis ?

Dr.Chumley : Jeu mon per Vies frar e mettel el el sanatorium, nua ch’el sauda.

Louise : Oh, docter, Buca fagei quei. Termetti zatgi da Vossa glieud. Jeu
    admoneschel Vus.

Dr.Chumley : Mo Mrs. Simmons, sche jeu vi gidar vies frar…

Louise : El san ins buca gidar. (mira sil maletg) Per el datti negin agid. Ins sto serrar
    en el e schar leu el.

Dr.Chumley : Manegeis Vus che Vies frar seigi in malsegir carstgaun?

Louise : Fetg malsegir !

Dr.Chumley : Daco ?

Louise : Quei less jeu buca dir. Mo schiglioc pretendess jeu buca ch’el stuess vegnir
    serraus en per adina.

Dr.Chumley : Lu stos jeu pia observar el. Studegiar sia mimica, cu el tschontscha
  cun quella lieur. El tschontscha cun ella, neve ?

Louise : Quels dus dian tut in a l’auter.

Dr.Chumley : Sco manegeis Vus quei ?

Louise : Sco jeu hai detg – clar tschontscha el cun el ? Mo buca seschei en sin
    Elwood, Dr. Chumley. Vus vegnis a star mal suenter.

Dr.Chumley : Miarda (va dretg) Vus sutschazegeis mei, Mrs. Simmons.

Louise : Oh na, Vus sutschazegeis miu frar.

S-MARY 1-1_Miu bien amitg Harvey


51

Dr.Chumley : Segir buc. Fagei buca quitaus. Jeu vegn schon a frida cun el. (dretg
  naven)

Louise : (suenter ch’el ei ius) Gliez cartis Vus ! (cloma ella seniester viado)
    Mary, mira suenter tgi che schai ella bugnera. Oh !

Umbrival

2.Scena

Scena : Puspei la stanza da recepziun dil sanatorium.

Temps : 4 uras pli tard che la davosa scena

(Kelly ei vid il telefon. Wilson gida Dr. Anderson da purtar cudischs ord siu biro per
metter els sin meisa seniester)

Kelly: ( el telefon) Engraziel. Jeu telefoneschel pli tard.

Wilson: (seniester dil pult) Nua vegn Vies tren ch’ei en combra, docter. Cheusi?

Dr. Anderson: (vegn alla meisa e metta leu ina scatla) Schia, pachetau tut !
    Engraziel Wilson.

Wilson: Geilira che Vus vegnis bess o. Jeu vess saviu metter pac, che Vus sappies
    setener. – Cu meis ?

Dr.Anderson : Sco che Dr.Chumley tuorna anavos.

Wilson : (a Kelly) Veis Vus gia survegniu risposta dalla polizia ?

Kelly : Aunc buc. Jeu hai era telefonau el spital, lez san era nuot dad el.

Wilson: Plaunsiu entscheivi a vegnir cauld. Gia dapi uras eis el naven. Ed ins auda
buca plaid dad el. ( a Dr. Anderson – tonscha il maun)  Sa esser, che jeu
vesel buca Vus pli, Dr Anderson. Tut bien – ed jeu less aunc seperstgisar pil
pei-tgil.

Dr. Anderson : Engraziel, Wilson. – Tut bien era per Vus.

Wilson: (va, stat denton eri avon igl esch, semeina tier Kelly) Sch’ei saver mei
percass che Vus udis zatgei dalla polizia. Sche nus udin buca beingleiti
zatgei di docter, mon jeu sez el marcau ed encuerel el. Daco sto el è cuorer
suenter ad in psycho senza mei.

Dr. Anderson: Jeu less gidar Vus, d’encurrir Dr. Chumley.

Wilson : Suenter ch’el ha bess o Vus.

S-MARY 1-1_Miu bien amitg Harvey


52

Dr. Anderson : Jeu portel buca suenter quei ad el. El ha giu raschun ed jeu hai giu
falliu. (stat sin peis) Dr. Chumley ei il pli grond en siu métier.

Wilson : Aschi pigns essas Vus uss è buc, docter.

Dr. Anderson : Engraziel, Wilson.

Wilson : Schon bien. (va)

Kelly :  (tila profund flad, stat avon il pult) Dr. Anderson……

Dr. Anderson : (senza mirar sin ella) Gie…

Kelly : (tila aunc inaga profund flad) Jeu lessel è giavischar a Vus tut bien – ed jeu
 stun mal che Vus meis naven.

Dr. Anderson : (senza interrumper sia lavur) Astgeis Vus aunc selubir buns
     giavischs per mei?

Kelly : (vegn cotschna) En sesez buc – Emblidei ei e nus tschintschein buca pli da
 quei. (va davos il pult)

Dr. Anderson : (mira vi ussa) Miss Kelly, (va davos la meisa) Mo in pign cussegl.
     Sche jeu fuss Vus, schess jeu in tec adatg cun encurir o amitgs.

Kelly : Tgei ?

Dr. Anderson : Vus stueis buca tedlar sin miu cussegl – Jeu hai viu che Vus veis
     saltau cun quei individum sonda notg ella bar.

Kelly : Ah gie, (metta cudischs sin meisa) Jeu hai gnanc viu Vus.

Dr. Anderson : Jeu schess in tec adatg da quel, Miss Kelly. Jeu hai observau el.
     A mi para el dad esser schizofrens.

Kelly : Daco veis Vus insumma mirau sin quei um? El era cun mei, buca cun Vus.
 (dat ad el ina pluna cudischs)

Dr. Anderson : Jeu hai mo tschintschau da sia mentalitat – il rest dad el –
     (metta ils cudischs sin cruna)

Kelly : Ella era denton fetg biala.

Dr. Anderson : Tgi?

Kelly : Quella dunna che era cun Vus.

Dr. Anderson : Vus veis gie gnanc viu mei ?
.

S-MARY 1-1_Miu bien amitg Harvey


53

Kelly : Vus essas siglir en duas gadas a nus da saltar, lu stoss jeu giu ver viu Vus.

Dr. Anderson : Buca per muossar a Vus il dretg maletg…denton eis ella ina pintga,
     gnocca dunna. Ella ei ina cara, honzelia ed ella sa sedepurtar.

Kelly : Curios, ch’ella ha nuot meglier da far ina sonda sera.

Dr. Anderson : Ed ella ha in patratg clar.

Kelly : Daco drov’ella lu buc el ?

Dr. Anderson : (va tier ella) Ins astga buca prender per mal Vossa maniera.
     Tgunsch stueis Vus compensar zatgei cun quei.

Kelly : Schei en ruaus mei cun Vossa psichiatria.

Dr. Anderson : Jeu less mo aunc bugen anflar o sche Vus saveis esser lomma e
     migeivla.

Kelly : Quei anfleis Vus mai o.

Dr. Anderson : Perquei che Vus interesseis mei sco cass clinic. Mo gliez. Jeu vuless
     bugen saver, co Vus essas vegnir sin quei hypertropic ego.
     (va davos il pult)

Kelly : (entscheiva bunamein a bargir) Sche Vus essas buc ina paupra creatira –
  cass clinic – hypertropic ego (semeina per ir)

Dr. Anderson : Buca mei naven. Lein vegnir alla fin.

(il telefon stgalina)

Kelly : Oh, schei mei en ruaus. (pren giu il telefon)

Dr. Anderson : Bugen (va)

Kelly : Sanatorium Chumley. Gie, buna sera inspector. Negin rapport dad in
accident…. dad el. Buca el marcau ed è buc ella periferia. Forsa eisi meglier,
sche….(ella mira si cu igl esch seniester sesarva ed Elwood vegn en. El porta
in matg dahlias. El telefon) Oh, inspector – el ei gest vegnius dad esch en.
(penda si, va tier Elwood) Mr. Down.

Elwood: (vegn amiez, dat ad ella las fluras) Buna sera,mia cara giuvna.
    Quellas ein per Vus.

Kelly: Per mei ? Oh, engraziel.

Elwood: Quellas ein frestgas, hai gest rimnau quellas giuado.

S-MARY 1-1_Miu bien amitg Harvey


54

Kelly: Speronza ha Mr. Chumley buca viu quei. Quei ei numnadamein sias dahlias
per la show da fluras. Ei el ius cheusi? (va davos)

Elwood: Gliez astg’jeu buca pretender, perquei che jeu sai buc ei. Quellas colurs
     van bein a prau cun Vos cavels.

Kelly: Jeu portel mai orange. Quei ei ina malsegira colur - per blondinas.

Elwood: A Vus san neginas colurs vegnir malsegiras, mia cara giuvna.

Kelly: Engraziel. Ei Dr. Chumley ius a casa ?

Elwood: Jeu sai buc. Nua ei Dr. Anderson ?

Kelly: En siu biro, crei jeu (anavos tiel pult)

Elwood: (va tiel biro da Dr. Anderson e splunta) Engraziel fetg.

(Dr. Anderson vegn en.)

Dr. Anderson: Mr. Down. Cheu essas gie.
Elwood: Il Taxi ei cheugiu. Per cass ch’ei mass a Vus, ed a Miss Kelly dad ir naven
    uss.

Dr. Chumley: Nua ei Dr. Chumley?

Elwood: Vegn el cun nus ? Gliez ei lu flot.

Kelly : Jeu sai buc, docter.

Elwood : Jeu stos seperstgisar, ch’jeu sun in pèr secundas memia tard. Mo jeu hai
tertgau, Zatgi duess gie purtar fluras a Miss Kelly (va encunter la meisa)
Suenter quei che ei schabegiau cheu oz suentermiezdi, vessas Vus giu da
dar fluras ad ella, docter. Cu Vus vegnis pli vegls, e neginas giuvnas
s’interesseschan pli per Vus, vegnis Vus ad esser engrazieivels allas
generusas giuvnas dil temps dad oz. Meinsa ?

(Kelly Va)

Dr. Anderson: (smacca il nuv dil stgalin) In mument, Mr. Down. La situaziun, dapi
nossa davosa sentupada, ei semidada levamein. Mo jeu stos rugar
Vus, da buca purtar suenter quei a Dr. Chumley. El ei vies amitg. El
vul mo gidar Vus.

Elwood: Quei ei bi dad el. Jeu less è gidar el. (alla meisa)

Dr. Anderson: Tier aschi ina raschuneivla pareta da Vossa vart, ei quella caussa gia
    miez gudignada. Nus tuts stuein sedar giu culla realitad, baul ni tard.

S-MARY 1-1_Miu bien amitg Harvey


55

Elwood: Jeu sun sedaus giu 40 onns culla realitad, docter. Mo jeu sun leds, da
    constatar, ch’jeu hai dumignau ella.

(Kelly vegn en)

Elwood: Leis Vus e Miss Kelly vegnir cun mei ella Taverna digl Emil ?

(Wilson vegn en)

Wilson: Cheu essas Vus. (va tier Elwood) Siado, camerad, nus mein siado !
   (a Dr. Anderson) Co vai cul docter ?

Elwood: Quei para dad esser ina malcapientscha. Miss Kelly, Dr. Anderson ed jeu
mein ella Taverna digl Emil a beiber in. Fagess plascher, sche Vus
vegnessas è cun. Leu vai liber zatgei oz.

Wilson: Gie? Mo spitgei, tochen che Vus vesis, sco ei va tier cheu tier nus… siado,
   camerad.

Dr. Anderson: In mument, Wilson. (a Down) Nua veis detg che Dr. Chumley seigi
    ius ?

Elwood: Sco gia detg. El ha buca raquintau a mi da ses plans.

Wilson : Vul quei dir, ch’il docter ei aunc buca cheu ? (va tiel pult)

Kelly : Na, aunc buc.

Wilson : Nua ei el ?

Dr. Anderson: Quei empruein nus gest d’anflar o.

Kelly: Mr. Down ei vegnius persuls neucheu.

Wilson: Schia? Interessant! Tedlei inaga, o cul marmugn ni ch’jeu prendel vidlunder
   Vus.

Elwood: Jeu vess pli bugen, sche Vus fagessas buca quei. Ed jeu vess è pli bugen,
sche Vus savessas s’exprimar in tec pli adequat ella vischinonza dad aschi
ina cara giuvna so Miss Kelly.

Dr. Anderson: Mr. Down, Dr. Chumley ei ius el marcau per encurrir Vus. Quei era
    avon 4 uras.

Elwood: Avon 4 uras? Con spert che aschi ina sera varga.

Dr. Anderson: Mr. Down, veis Vus viu Dr. Chumley questa sera ?

Elwood: Clar, ella Taverna digl Emil. Quei ei in cumadeivel local. Lein ir tus
    ensemmen leu e discussiunein quei tier ina gronda butteglia.

S-MARY 1-1_Miu bien amitg Harvey


56

Wilson : Nus mein negliu. (denter Elwood e Dr. Anderson) Ussa damond’jeu Vus
enzatgei, e sche Vus serreis ussa buca Vossa buca scheis buc a mi ina
risposta agrad o….

Elwood: Quei che Vus pretendis cheu, ei gnanc pusseivel.

Wilson : Tgei vul quei dir ?

Elwood : Vus veis fatg a mogna, che jeu duei serrar la bucca e da dar risposta a
     Vus. Quei va semplamein buc. (sesa silla sutga seniester)

Dr. Anderson: Wilson, surschei quella caussa a mi. (stauscha Wilson seniester)

Wilson: Bien, mo anflei o nua ch’il docter ei. (va davos il pult)

Dr. Anderson: Dr. Chumley ei staus ella Taverna digl Emil, scheis Vus.

Elwood: El ei vegnius, ed jeu hai giu grond plascher da veser el.

Wilson: Vinavon!
Elwood: El ha dumanda suenter mei, ed Emil ha menau el vi tier mia meisa. Nus
vein midau plaids usitai.Jeu hai detg, buna  sera Mr. Chumley, el ha detg,
buna sera Mr. Down. Jeu cretg, quei vein nus detg minimum ina ga.

Wilson: E Lu….?

Elwood: Jeu emprovel dad esser objectivs. Lu hai jeu mess avon ad el Harvey.

Wilson : Cun tgi ?

Kelly : Ina lieur alva, 2 meters gronda.

Wilson : 2 meters ?

Elwood : 2 meters e 2 centimeters.

Wilson : Vus essas cheu e fageis narradads cun el, ed il docter ei tgunsch zanua en
     in foss e piarda tut il saung.

Elwood : Sche quei era siu plan questa sera, a mi ha el detg nuot.

Dr. Anderson : Raquintei vinavon, Mr Down.

Elwood: Dr. Chumley seseva cun nus sin meisa. Jeu sesevel sissum. ( muossa sco)
    Harvey seseva sper mei e Dr. Chumley seseva direct visavi Harvey.

Wilson : (va encunter dretg) Aschia eisi endretg. Stei cheu l’entira notg e sedei giu
     cun tgi che seseva nua.

S-MARY 1-1_Miu bien amitg Harvey


57

Elwood : Lu ha Harvey fatg la proposta da pagar ad el in drink. Cun quei che jeu sai
che Harvey beiba buca bugen persuls, hai jeu fatg amogna a Dr. Chumley
dad era beiber in.

Wilson : E lu ?

Elwood : Lu vein nus buiu in.

Wilson:  E vinavon?

Elwood: Nus vein lu aunc buiu in.

Wilson: E lu?

Elwood: Nus vein lu aunc buiu in.

Wilson: Schein nus quei cun beiber aunc in.

Elwood: Vus leis pia che jeu laschi naven la mesadad da questa sera ?

Wilson : Raquintei plitost tgei ch’ei schabegiau questa sera !

Elwood : Dr. Chumley ed Harvey ein vegnir en discussiun. All’entschatta tut
      ruasseivel, tuttenina ha Dr. Chumley entschiet a vegnir pli dad aults.

Wilson: Daco?

Elwood: Harvey ha manegiau che Dr. Chumbley savess è separticipar e surprender
in ton dil quen dalla sera. Mo Dr. Chumbley ha buca giu marveglias da
gliez.

Kelly : (lai schluppar viado) Quei toc dalla historia creiel jeu.

Wilson : Schei el….mirar inaga con lunsch ch’el va. Quel ha curascha.

Elwood : Jeu hai lu pagau tut sez, perquei ch’ jeu lessel buca sescagniar. Nus mein
bia tiegl Emil ella Taverna – Harvey ed jeu – ed il possessur ei in bien um
cun ina interessanta ideologia dil mund. E lu hai entschiet cun tschella
caussa.

Wilson : Ei tonscha ussa cun quei paterlem dalla tgagia !

Elwood : Mr. Wilson, Vossa predilecziun per in lungatg aviert  ei remarcabla. Mo jeu
stos suplicar Vus, da buca duvrar quei lungatg ella vischinionza da Miss
Kelly. (fa ina reverenza)

Dr.Anderson : Endretg aschia, Mr. Down. Nus lein seperstgisar persuenter. Vus veis
    detg: E lu hai entschiet cun tschella caussa?

S-MARY 1-1_Miu bien amitg Harvey